
D 
en e prome dos dianan di e siman actual, a drenta mas 
informacion cu den henter e luna di september, riba e fu- 
turo di Gabinete Wever Croes II, cu ta den un siman crucial 
pa su porvenir politico. 
Informacion cu ta yegando for di tur skina, for di tur nivel, 
cu ta duna indicacion cu por spera un ora pa otro cualkier 
anuncio di Prome Minister Evelyn Wever Croes riba su gabi- 
nete actual. 


E aspecto mas importante e siman aki ta e decision cu 
Conseho di Ministernan di Reino lo tin cu tuma diabierna 
venidero manera a wordo palabra, den cual un decision 
lo cay di Gabinete Wever Croes II, lo haya un ‘aanwijzing’ 
manera CAft a recomenda pa wordo haci. 


AWEMainta a informa siman 
pasa cu a base di declara- 
cionnan haci pa Secretario 
di Estado Alexandra van 
Huffelen y cu a wordo 
publica den e edicion di dia 
12 di October cu a carga e 
siguiente titular: 
“Aruba no ta haya ayudo di 
likidacion mas y tampoco 
un ‘aanwijzing’ 


Lo tin placa pa salario fin di aña? 
E rason di con AWEMainta e publica esaki, ta cu Secretario 
di Estado a papia cu gobierno Hulandes y a yega na un 
otro decision, caminda tanto gobierno di Corsou como 
esun di Aruba pa otro aña, lo NO ser permiti pa desvia di 
normanan presupuestario caminda cu a wordo stipula 
pa Aruba den e ‘Landsverordening Financieel Touzicht’ 
cu a wordo firma pa Prome Minister Evelyn Wever Croes. 


E declaracion aki tabata mustra riba un medida serio contra 
di gobierno di Aruba loke pa hopi tabata un decision anuncia 
cu anticipacion pa loke ta e posibilidad di impone e aanwi- 
jzing. 


Riba nivel politico aki na Aruba, pa algun luna caba tin un 


serie di actividad tumando luga caminda principalmente 
partido MEP a cuminsa reuni cu su hendenan, votadonan y 
sostenedonan preparando pa un posibel campaña electoral. 
Den fin di siman esaki a bira ainda mas serio caminda 
partido directiva di MEP a dicidi cu lo pidi Evelyn Wever 
Croes keda como lider di e partido y diadomingo venidero, 
dos dia despues di e decision di RMR, e partido geel ta tene 
su congreso pa nombra Evelyn pa aclamacion, lider di e 
partido pa su di tres periodo. 


Politicamente MEP lo kier saca 
probecho di e situacion di diabierna awor, 
cual sea e decision, ya cu politicamente 
e lo sufri un contratiempo formal si e 
aanwijzing wordo confirma y si esaki no 
wordo impone, e por saca ainda mas 
probecho di esaki den otro proceso 
electoral, cu lo yuda na frena e velocidad 
cu CAft y RMR kier mira cosnan cambia den 
maneho di finansa di gobierno. 


Un aanwijzing definitivamente ta un “mocion di desconfi- 
ansa” contra di actual gobierno di coalicion y partido MEP 
lo por saca bentaha den otro eleccion purbando di saca un 
mayoria absoluto pa tin e poder absoluto den gobernacion 
di e pais. 


Sinembargo e serie di medidanan cu a wordo tuma den 
ultimo lunanan, aumento di prijs di gasolin y diesel, aumento 
di awa y coriente, aumento di BBO y pronto introduccion di 
BTW, lo por stroba e plan aki pa haya un mayoria absoluto 
pero e partido geel a bin ta trahando duro riba su sostene- 
donan pa algun luna caba, confiando cu nan lo Sali for di e 
punto di bista cu nan lo por yega 9 asiento den un eleccion 
nobo mas dos restzetel, nan por logra un mayoria pa nan so. 


Den fin di siman por a mira algun actividad patras di oficina 
di Ministernan pero no ta conoci si nan a cuminsa ruim up 
nan cosnan of ta algo cu normalmente ta pasa riba diado- 
mingo. 


Actividadnan politico di MEP 


Ta creando sospecho riba final 
di gabinete Wever Croes II 


3 


AWEMainta 
Local 
Diaranson, 19 October 2022 


N 
o tin nada definitivo ainda di e 
mision pa cual Minister di La- 
bor y Asuntonan Energetico a bi- 
aha pa Ecuador pa cu esaki. Dia- 
mars den un audio manda, e 
mandatario a papia riba e tema 
aki. Pero mientrastanto WEB a 
dicidi di hedge pa yuda stabilisa e 
prijsnan. Na mesun momento, e man- 
datario a informa cu Utilities, ELMAR y WEB ta na mesa pa 
haci e coreccionnan riba e recibonan cu ta impagabel, algo 
cu e mandatario mes ta admiti, pa tanto pueblo como com- 
ercio. 
Gobierno, Croes a bisa, a aproba un aumento di 24%, pero 
si mira e recibonan cu a bay rednan social, e aumento aki 
ta mas cu e 24% aproba. “Esaki no ta loke cu Gobierno a 
aproba, y mi ta hopi gradici na director di e tres compani- 


anan cu ta den dialogo pa coregi e cifranan y alivia e situa- 
cion. Nos ta bibando un momento di crisis energetico cu tin 
su impacto riba costo di bida. Nos tur ta haci nos esfuer- 
sonan pa nos tur, inclusive e companianan, sobrevivi e situa- 
cion aki.” 
Croes a bisa cu e proyecto di Parke Molina di Biento ta crea 
energia no solamente di un forma mas limpi, pero tambe 
hopi mas barata. Di otro banda, aki trinta luna ta bay haci 
uzo di gas cu tambe ta yuda baha e prijs di tanto coriente 
como awa. 


Pero pa un solucion temporal, e mandatario a splica, el 
a biaha pa Ecuador cu un delegacion y anteriormente pa 
Washington y yega na un formula cu lo alivia e peso riba 
lomba di pueblo. P’esey tambe e ta hopi gradici na e 28 
companianan cu a expresa nan interes den e proyecto pa 
expansion di e Parke Molina di Biento na Rincon. 


D 
iamars den oranan di atardi patruyanan di 
Santa Cruz a bay pura direccion Sabanil- 
la Abou, unda cu un maltrato serio lo a of tawa- 
ta sosodiendo. 
Na yegada polisnan a topa cu e persona agredi cu 
ta un hende homber. E homber tawata sinta dilanti 
e cas y polisnan tawata tumando su declaracion. 
Mientrastanto a pidi pa un ambulance. Algun rato 
despues e Rapid Responder di Ambulance a yega 
na e sitio, unda cu e Paramedico a duna e homber 
e asistencia necesario. 
Despues di su declaracion y posibel denuncia 
agentenan a bay over na detencion di cinco hoben 
menor di edad. 
Tur cinco a wordo hiba hunto den 1 transport- 
wagen y a bay stret Warda di Santa Cruz. Eynan 
esnan encarga lo bay investiga kico a sosode cu 
nan a bringa y maltrata e homber. 
Un acto repudiabel cu alabes ta ilustra un prob- 
lema social serio cu tin den comunidad pa e forma 
di reacciona aki di menornan di edad. 


WEB a hedge y ta na mesa cu ELMAR y 
Utilities pa coregi aumento di mas 


Cinco hoben menor hiba warda 
pa maltrato di un homber 

E pregunta grandi enbedad na e momentonan aki den e caso 
di Guillfred Besaril relaciona cu investigacion na Arubahuis, 
ta di con Prome Minister Evelyn Wever Croes ta haciendo su 
maximo esfuerso pa scapa su ex Minister Plenipotenciario di 
un persecucion legal. 
Como Hurista den pasado actuando como Prome Minister, 
manera den e caso di Flanmingo y otronan, Evelyn Wever 
Croes a insisti cu mester laga husticia cana su caminda, laga 
investigacionnan tuma luga prome cu por determina si un 
hende ta culpabel of no. 
Sinembargo den e caso di Besaril, e siman aki un biaha mas 
Prome Minister a mustra bon cla cu e no kier nada pasa cu 
su ex Minister Plenipotenciario y manera e ta insisti cu e 
investigacion no ta cola ainda, tog el a practicamente deter- 
mina kico tin cu pasa cu Besaril y nada otro. 
Premier Wever Croes hasta a punta dede riba otronan na 
Arubahuis, caminda el a mishi cu integridad di personal di e 
oficina aki, insistiendo cu e investigacion no ta riba Besaril 
pero riba e maneho cu a ser hiba na Arubahuis y cu “tin mas 
hende envolvi.” 
Un declaracion raro ya cu semper Prome Minister a insisti cu 
e ta para pa integridad y den e caso di Besaril ta su persona 
mes ta purba di tene integridad di e ex minister, intacto y 
practicamente bisando cu nada lo pasa cu e politico aki di 
su partido. 


Pa hopi miembro di Parlamento e investigacion ta cla masha 
dia pero e tin cu keda scondi te ora cu haya e miho momento 
pa e ser manda pa Parlamento pa atende cu e asunto aki pero 
pa Prome Minister, Besaril no a haci algo malo, loke ta nifica 
cu dentro di algun dia, e 11 miembronan di parlamento cu 
ta sostene gabinete Wever Croes II, tambe lo cuminsa canta 
mesun cantica aki. 
Den e carta cu Prome Minister a ricibi for di e grupo cu a 
yama su mes “Arubahuis Team” cu a wordo manda dia prome 
di Mei di 2021 pa 9.04 di mainta, e carta ta carga e titulo di: 
“Urgent!- Non-integer gedrag Gevolgmachtigde Minister 
Den Haag.” 
E carta aki tambe tin su dudanan, principalmente for di unda 
el a bin y kende ta esun of esunnan cu a hinca esaki den otro 
pero for di 2021, ta siman pasa Prome Minister pa prome 
biaha a reacciona riba e carta aki y a admiti cu e sa di e carta 
aki. 
Al contrario Evelyn Wever Croes a bay ainda mas leu bisando 
cu tin algun di e grupo aki, cu tambe ta formando parti di e 


investigacion, dunando indicacion cu e acusacion contra di 
su “amigo” Besaril, no a cay den bon tera cerca su persona. 
No solamente esey pero den mesun rosea cu Prome Minister 
ta insisti cu e investigacion no ta cla ainda, e ta sigura cu lo 
NO bay entrega keho contra di Besaril pa nada di mundo 
creando e impresion cerca hopi, cu algo ta pasando of lo 
ta pasando entre e dos politiconan aki, caminda e mesun 
Prome Minister cu a baha su gobierno pa un investigacion di 
MOT contra di un partner di coalicion, awor ta bin dilanti y 
sigura principalmente Besaril, cu lo no entrega keho contra 
dje sin sa ainda resultado di e investigacion. 


Den circulo politico ta ser menciona cu tur cos ta mustra 
cu Besaril lo por sa cos of cosnan di su lider di partido, ya 
cu e forma cu e ta wordo proteha pa Prome Minister, ta 
impresionante pero na mes momento tambe sumamente 
sospechoso. 


Prome Minister trahando pa scapa 
Guilffred Besaril di persecucion legal 


Kico Besaril sa di Prome Minister? 

B 
anco Central di Aruba (BCA) recientemente 
a conclui su Encuesta di Corupcion pa e aña 
2022. E meta principal di e Encuesta di Corup- 
cion ta pa obtene informacion valioso riba e ex- 
periencia y perception di residentenan di Aru- 
ba encuanto corupcion. Lo uza e informacion pa 
conscientisacion den nos comunidad riba e se- 
riedad pa cu e problema di corupcion. 


E resultado di e encuesta ta mustra cu aproxi- 
madamente 70 porciento di e respondentenan 
a indica cu e nivel di corupcion a crece den e 
ultimo 12 luna prome cu e encuesta a tuma luga, 
esaki ta e porcentahe mas halto desde cu BCA 
a cuminsa cu e encuesta di corupcion, esta 52 
punto na 2018. Na 2020 e tabata 59 porciento 
di e respondentenan. (Mira Grafiek 1) 


Respondentenan no ta mira cu Gobierno di Aruba 
ta haci un bon trabou pa cu combati y frena 
corupcion, manera indica door di 79 porciento di 
respondentenan, compara cu 77 porciento den 
2020. Respondentenan tambe a indica un crece- 
mento den e pago di soborno di 7 porciento cual 
ta mas halto compara cu e encuestanan ante- 
rior. Notabel ta cu un promedio di 95 porciento 
di respondentenan, cual ta mescos cu 2020, ta 
considera actonan di corupcion inaceptabel. 
Si tabata tin un bahada te na 35 porciento di 
respondentenan cu conoce un persona cu a 
paga soborno, esta for di 39 porciento den e 
encuesta anterior. Similar na encuestanan ante- 
rior, casi mita di e respondentenan a indica cu ta 
considera raporta corupcion e acto mas efectivo 
cu un persona por haci pa combati corupcion. 
Ta mira introduccion di un maneho pa denuncia 
iregularidadnan (“klokkenluidersregeling”) den 
e sector publico como e miho medida pa mitiga 
corupcion. 
Adicionalmente por raporta cu respondentenan 
ta considera Ministerio Publico y Parlamento di 
Aruba como e top dos organisacion cu lo mester 
percura pa combati corupcion na Aruba. 
E relato completo di e Encuesta di Corupcion ta 
disponibel ariba website di BCA www.cbaruba. 
org 


Encuesta di Banco Central ta mustra cu 


70 porciento di esnan encuesta ta bisa cu nivel 
di corupcion a crece den e ultimo 12 lunanan 


Grafiek 1: Perception di e nivel di corupcion den e ultimo 12 luna prome cu e encuesta 


Fuente: Banco Central di Aruba 

Ministro encarga cu Turismo y Salubridad ta anuncia cu 
entrante 20 oktober 2022 durante 14 dia lo tin oportunidad pa 
un y tur tuma conocemento na Departamento di Legislacion y 
Asunto Huridico, Schotlandstraat 53, di un peticion cu a ser 
haci pa obtene un koffiehuis- y un restaurantvergunning A 
pa e parcela Kerkstraat 4. E permisonan aki ta concerni e.o. 
benta di bebida sterki y zwak por detal y cuminda pa wordo 
consumi den e parcela. Den e periodo aki tur hende por 
expresa por escrito nan desacuerdo contra dunamento di e 
permisonan menciona, dirigi na e Ministro encarga cu Turismo 
y Salubridad via intermediacion di Director di Departamento 
di Legislacion y Asunto Huridico, Schotlandstraat 53. 


D 
iamars den careda di 7or di mainta a sosode un accident n’e T-kruis- 
ing di Sabana Liber. Chauffeur di un Van blanco pa un of otro motibo 
a perde control cu su van, a bolter y a bay pega contra un mata di kwihi 
band’i pabou di caminda. 
E chauffeur a haya varios rasca y corta na su curpa. Na prome instante 
e chauffeur no tabata desea asistencia medico di ambulance, pero e 
polisnan n’e sitio a logra convence pa ricibi asistencia medico, mirando 
e impacto fuerte y con e van a keda pega riba e mata di kwihi. 
Na yegada e takelwagen no por a saca e van, pa motibo cu e mata di 
kwihi lo por cay y haci daño na un cura di cas net na banda. 
DOW a wordo poni na altura y den careda di 10’or y mey, a manda un 
ploeg special pa corta e mata  di kwihi y asina takelwagen por a saca e 
auto for di riba e mata sin causa daño n’e cura di cas. 


Van a bolter y a keda pega contra un mata di kwihi 

A 
nthony Rojer, director di Utilities Aruba N.V., a keda sat- 
isfecho cu e participacion den e proceso di Expresion 
of Interest pa yega na un di dos Parke di Molina di Biento 
den area di Rincon. Den un declaracion publico haci diamars 
mainta,el a expresa cu e proyecto aki ta uno importante pa 
garantisa bon tarifa pa coriente, pero tambe sostenibilidad 
y durabilidad pa e produccion di coriente. 
Un total di 28 compania a mustra interes den e proyecto aki. 
E grupo aki ta esun cu a cumpli cu tur e condicionnan poni 


na oficina di Notario. Esaki, Rojer a sigura, a bay den forma 
transparente y segun reglanan internacional. 
“Pa yega na e plan nacional di energia, ta sumamente impor- 
tante pa e companianan di utilidad den union atende cu e 
prioridadnan di energia renovabel y alabes cumpli cu su 
compromisonan pa cu e tratadonan internacional di Paris, y 
alcansa e meta 2050. “ 
Dem e audio cu a manda pa prensa, no a menciona si tur e 
companianan ta local of cu socio internacional. 


Bintiocho compania a expresa 
interes pa proyecto di Parke di Molina 

M 
i maneho financiero di e presu- 
puesto di Pais Aruba tabata dirigi 
den haci uzo eficiente di placa di pueb- 
lo, di tal manera cu tur loke ta inefici- 
ente ta wordo realoca pa innovacion, 
pa e alumno y pa e docente. P’esey 
nos por a ekipa tur scol publico cu di- 
giboards. Despues nos a logra hisa e 
normbedrag, despues di mas di 10 aña 
cu e no a subi, es decir mas placa pa 
cada alumno pa loke ta material di es- 
tudio. Y e siguiente stap tabata inverti 
den e docente. 


P’esey mi a forma un comision, y mi ta 


corda nos a reuni pa prome biaha na 
edificio bieu ainda di Directie Onderwijs 
prome cu a muda pa JFK. Ma presenta 
e plan di Pago segun Prestacion, cu 
mi conoce dor cu mi a traha cu ne na 
universidadnan den exterior. Na Aruba 
docentenan cu yega na edad di 38 aña 
ta yega nan plafond pa loke ta salario. 


P’esey mi a propone pa tur docente 
riba edad di 38 aña ta ricibi pago 
segun prestacion riba nan salario. Pa 
cada prestacion, manera sigui un curso 
online of trabao boluntario p’e scol, e 
docente ta ricibi tanto punto, y segun 


e puntonan ricibi ta coresponde un 
toelage riba e salario. Y cada tres aña, 
por ehempel, ta renoba montante di e 
toelage dependiendo di e prestacion di 
e docente den e periodo anterior. 


Den e overdrachtsdocument cu mi 
a entrega na minister Endy Croes, 
mi a skirbi cu mi plan pa futuro ta: 
ïnvestering in het personeel, voor wat 
betreft de introductie van een beloning 
naar prestatie model voor leerkrachten 
die de 38 jarige leeftijd bereikt hebben 
en daarmee hun plafond, met een 
systeem van tijdelijke vergoeding voor 
een periode die hernieuwbaar is op 
basis van gevolgde cursussen, vrijwil- 
ligerswerk voor de school”. 


Tur esaki mi tabata 
planea pa introduci 
na januari 2023, mi 
a maneha mi presu- 
puesto di tal manera 
pa haci esey posibel. 
Mescos 
cu 
mi 
a 
demostra di a hisa 
e normbedrag cu ni 
gobierno di AVP ni di 
MEP 
anteriormente 
a logra di subi, anto 
den crisis y sigui pidi 
un cen extra di parla- 
mento. 


Pero Simar a protesta, 
maestronan a pidi mi 
retiro, y e votado a 
core cu nos y no por 
a concretisa e plan di 
aumenta e entrada di 
maestronan. 
Vooral den e temporada 
aki di asina hopi infla- 
cion, un entrada extra 
pa nos docentenan lo 
tabata bonbini. Pero 
nos no a haya apoyo 
pa hisa entrada di 
maestronan. Tristo pa 
bisa, cu na Aruba so, 
un docente ta nenga di 
tin mas entrada. 


Rudy Lampe: 


ReD a boga pa mas entrada pa docente 

D 
ialuna merdia na notario “NewLeaf” a habri publica- 
mente tur e envelopnan (dropbox link) di e companian- 
an interesa den e proyecto di expansion di e Parke di Moli- 
na di Biento na Rincon. Minister Glenbert Croes a expresa 
di ta sumamente satisfecho pa mira un total di 28 compan- 
ia expresa nan interes den e proyecto aki. Un proyecto cu lo 
expande e capacidad pa genera electricidad a traves di mo- 
linanan di biento. 


Actualmente, Aruba ta tumando pasonan pa cana rumbo 
di transicion energetico y pa por genera electricidad mas 
barata y limpi mirando ya cu esaki lo ta di gran beneficio pa 
nos comunidad y medio ambiente. E resultado di e proceso 
di “Expression of Interest (EOI) tabata exitoso, y lo sigui 
awor pa e di dos rond na unda mester concretisa e “Request 
for Proposal (RFP)” pa logra realisa e proyecto aki. 


E conversion di WEB a base di gas cu e proyecto di Eagle 
LNG, e expansion di e Parke di Molina di Biento, e desar- 
oyonan di mas parke solar, lo pone Aruba como pais lider 
den henter e innovacion y desaroyo di nos Politica Nacional 
Energetico. 


Minister Glenbert Croes tambe a indica di ta na Ecuador na 
e momentonan aki pa 
negocia e posibilidad 
di por cumpra “heavy 
fuel oil” mas barata, 
mientras cu WEB ta 
trahando riba e tran- 
sicion pa aki 30 luna 
Aruba ta full riba gas. 
Esaki lo conduci na un 
rebaho di prijs di awa y 
coriente permanente. 


Minister 
Glenbert 
Croes ta gradici tur 
e 
28 
companianan 
pa nan interes den e 
proyecto aki, e team di 
Utilities, WEB y ELMAR 
cu a traha hunto cu 
e 
team 
di 
notario 
riba e “Expression of 
Interest”. 
Pa 
trans- 


parencia cu e proceso aki y pa haci esaki publicamente pa 
comunidad por wak cua ta e companianan cu a pasa pa e 
siguiente rond. 
Basa riba credibilidad di e compania, forsa financiero y nan 
propuesta lo scoge den total transparencia e miho compania 
pa e proyecto di expansion di e Parke di Molina di Biento na 
Rincon. 



JOB OPPORTUNTIES 



We offer: 


Competitive Salaries, Dental and Vision 
Insurance, Meal Allowances, Attendance 


Incentive, Life Insurance, Wellness 


Program, Vacation Program 


To apply: Submit your resume and cover letter via e-mail at humanresources@paradisebeach.aw 


for hand delivered applications, please pass by our Front Office Department and 
for more information, please contact our Human Resources Department at 525-400 ext. 4093. 



 Vacation Consultant 
 Room Attendant 
 Houseman 
 Server/Bartender 


Minister Glenbert Croes ta satisfecho cu e 
resultado di e proceso di “Expression of Interest” 


P’e proyecto di parke di molina 

MEP ta para pa integridad, transpar- 
encia y seriedad 
Prome y durante nos entrada di MEP como 
politiconan nobo nos a wordo instrui cu 
e plataforma ta pone enfasis riba trans- 
parencia, integridad y virtudnan moral 
importante. Alabes nos a wordo informa 
cu si toch nos ta dicidi pa desvia di e 
norma y balornan aki, y cualkier persona 
hay’e den problema cu husticia pa via di 
esaki, esakinan lo mester sinta riba nan 
mesun blaar. Algo cu sigur ami ta kere 
den dje y ta para pe. Ta p’esey ora cu 
informacionnan a cuminsa drenta cu 
algo no ta bon na Aruba Huis, Minister 
President Evelyn Wever-Croes a dicidi di 
habri un investigacion mesora. Esaki a 
wordo informa na Parlamento y ta algo 


cu a wordo comunica publicamente, 
pasobra nos partido no ta para pa nada 
cu ta atacha integridad ni bon goberna- 
cion. E ta e seriedad aki cu ta haci cu 
mi por papia y skirbi di e investigacion 
aki pasobra transparencia y integridad 
semper lo keda un prioridad pa nos frac- 
cion. 


E investigacion andante 
Ta pa e motibo aki e investigacion di CAD 
ta andando y ta den su fasenan final. 
No por bisa exactamente pa ki tempo 
e ta keda cla pa asina e investigacion 
por cana trankilamente manera tur otro 
caso. Tur detaye di e caso ta hermeti- 
camente cera pa un bon desaroyo di e 
caso y pe caso no wordo stroba. Apesar 
di e weganan politico cu kier 
pone presion riba gobierno y 
kier punta dede riba Minister 
President, oposicion mas cu tur 
otro hende sa masha bon cuanto 
un investigacion di un caso por 
dura. Specialmente ora ta papia 
di Marisol Lopez-Tromp, cu ta 
bao investigacion di e caso di 
Kukwisa, cu aworaki sa masha 
bon si e ta un sospechoso si of 
no. Un caso di abuso cu otor- 
gamento di tereno pa cual su 
nomber tambe a aparece. Un 
caso cu tambe ta tumando 
su tempo y cu pueblo mester 
warda cu pasenshi pa wak kico 
ta bay sosode. Marisol a wordo 
interoga na varios ocasion y 
e ultimo biaha esaki a dura 7 
ora na landsrecheche pa bebe 
koffie. Tambe Marisol a wordo 


yama pa Allan Howell pa declara den e 
caso Diamante, ainda pueblo ta puntra 
ta kico esaki exactamente kiermen pa 
Marisol. 


Detayenan di maneho di partido AVP cu 
su casonan di corupcion 
Por mira claramente e diferencia entre e 
principionan y maneho con AVP ta trata 
casonan di corupcion y investigacion. 
Manera un candidato di AVP ta cay bao 
investigacion y ta haye cu problema cu 
husticia, por wak con Mike Eman y AVP 
ta purba cuminsa menasa OM, PG, Polis, 
Landsrecherche y profesionalnan den 
rueda di prensa, articulo y otro medi- 
onan social cu nan no ta sirbi, cu nan ta 
politiek verziekt y ta tira nan tur bao bus. 
Nan a yega di cambia ley pa faborece 
esnan cu ta bao investigacion. Dowers 
ta declara cu Minister President mester 
baha cu e investigacion di Aruba Huis. 
Acaso Mike Eman y Dowers cu tabata 
minister di Husticia a baha den caso 
IBIS? Acaso Mike Eman a baha como 
lider di AVP y Dowers como parlamen- 
tario ora cu Benito a bay KIA? Cual ta e 
pasonan cu Mike y Dowers a tuma den 
caso IBIS y Avestruz? Dicon Dowers no 
a baha como minister di enseñansa ora 
Benito y Mike a kita e Proyecto di Havo/ 
Vwo for di dje pa traha e tram fracasa cu 
a destrui negoshinan den caya grandi? 
Unda Dowers tabata pa defende ense- 
ñansa? Mike Eman, Dowers y parlamen- 
tarionan a apoya Benito, nan lo baha si 
Benito lo wordo haya culpabel? Ban wak! 


Parlamentario Marco Berlis (MEP): 


Caso Arubahuis 

L O C A T E D A T B U C U T I 
& T A R A B E A C H R E S O R T 


D 
urante e ‘Annual Meetings’ di IMF, Minister Maduro a reuni 
tambe cu sr. Christian Reebergen kende ta e Tesorero na Min- 
isterio di Finansa di Hulanda. Topico di e combersacion tabata e 
debe cu Aruba a traha cu Hulanda pa por a surpasa e pandemia 
di COVID-19, y e hecho cu Aruba mester haya claridad bou cual 
condicion mester paga Hulanda bek pa e yudansa ricibi. Aruba 
tin urgencia pa sa e condicionnan ya cu tin debe externo cu ta 
madura cu mester wordo refinancia. 


A traha debe cu Hulanda pa surpasa COVID-19 
Minister Maduro a splica cu normalmente Aruba ta cubri su 
necesidad financiero riba mercado internacional, pero desde 
e pandemia Aruba mester a acudi na Hulanda pa yudansa por 
a cubri e necesidad financiero y pa brinda ayudo pa pueblo y 
comercio por surpasa e efecto di e pandemia di COVID-19. Ta 
trata di un debe di 1482 miyon florin di cual 523 miyon florin a 
bay pa por refinancia debe externo den aña 2021 (177 miyon 
florin) y 2022 (346 miyon florin), y 916 miyon florin a bay pa 
brinda yudansa na esnan cu a keda sin trabou, mantene fondonan 
di SVB y AZV stabiel y percura pa economia di Aruba no kibra na 
man di COVID-19. 


Mester claridad riba condicion pa paga Hulanda bek 
E mandatario a trece dilanti cu di e suma presta na Hulanda, ya 
caba tin condicion stipula con Aruba lo mester paga e 532 miyon 
florin bek na Hulanda. Locual cu te ainda no tin clar- 
idad riba dje ta e suma di 916 miyon florin. Esaki ta 
un suma grandi cu ta afecta e posicion financiero 
di Aruba riba mercado internacional y pa e motibo 
aki mester di claridad riba kico ta e condicionnan pa 
paga Hulanda e debe aki bek. Di banda di Aruba tin 
urgencia pa haya sa e condicionnan di Hulanda, ya cu 
den aña 2023 tambe tin debe externo cu ta madura 
y cu mester wordo refinancia. Aruba mester haya 
claridad si Hulanda ta bay yuda refinancia e debe 
externo aki, of si acaso mester bolbe riba mercado 
internacional. Pa e ultimo aki ta necesario pa Aruba 
por brinda su creditornan un bista di con lo trata cu 
e debe acumula cu Hulanda. P’esey ta hopi impor- 
tante pa di parti di Hulanda no tarda mas den stipula 
e condicionnan. Mester bin claridad kico ta bay pasa 
den 2023 bay dilanti pa Aruba por prepara debida- 
mente. 


Peticion pa Ministerio di Finansa asisti BZK 
Minister Maduro a enfatisa cu awor cu mester 
stipula e condicionnan pa paga e debe aki bek na 
Hulanda, ta hopi importante pa tur hende ta debi- 
damente informa y ta riba e mesun liña pa locual ta 
trata e situacion financiero di Aruba. Den e trans- 


curso di e 2 aña nan cu Aruba tin un relacion nobo di debe cu 
Hulanda, por a ripara cu hopi biaha e ekipo di Binnenlandse 
Zaken en Koninkrijksrelaties BZK cu ta trata cu e Paisnan den 
Reino Hulandes, tin dificultad pa compronde cu Aruba su posi- 
cion financiero ta diferente na esun di hermana isla Corsou y Sint 
Maarten. Aruba tin acceso n’e mercado internacional di capital 
y tin creditornan internacional cu mester tene na cuenta y cu 
mester brinda claridad. E falta di conocemento aki ta trece discu- 
sion innecesario y ta crea incertidumbre cu por afecta Aruba su 
credibilidad financiero. Pa e motibo aki Minister Maduro den e 
reunion cu sr Reebergen a bolbe haci e peticion pa Ministerio di 
Finansa di Hulanda asisti BZK na momento di fiha e condicionnan 
di e pago di e debe cu Aruba a acumula cu Hulanda. Minister 
Maduro a termina e reunion cu e peticion pa Aruba mas pronto cu 
ta posibel haya claridad bou cual condicion mester paga Hulanda 
bek pa e yudansa ricibi. 


Minister Maduro a reuni cu e Tesorero di Hulanda sr. Reebergen 


Pa papia riba e debe di COVID 19 cu Aruba a acumula cu Hulanda 

N 
a momento cu pueblo a haya su rec- 
ibo di awa y coriente luna cu a pasa, 
por bisa cu e recibonan aki, no ta gaña 
ya cu nan ta mustra e realidad di prijs di 
awa y coriente na Aruba. 
Parlamentario pa fraccion di AVP, Rycond 
do Nascimento a mustra cu esaki tambe 
tin su impacto directo riba tur otro 
aspecto di bida di ciudadanonan. 
“E ta u realidad di bida y esaki no tabata 
algo cu nos mester a pasa dor di dje 
pero esaki ta resultado di mal maneho 
y locual pueblo por a mira di parti di 
Minister Glenbert Croes, como manda- 
tario di MEP y di e gobierno actual, ta 
simplemente un desaster. 


Locual tur hende por a mira ta nepotismo, 
pueblo por a mira con un gobierno ora 
e kier kita hende for di trabou, pa pone 
‘friends and family’ den puestonan clave 
y ora cu e hendenan di confiansa aki di 
gobierno ta den e posicionnan clave aki, 


na ta domina e companianan estatal y e 
ora tur hende por mira cu ta un maneho 
politisa. 
Esey ta e realidad cu pueblo di Aruba ta 
bibando na e momentonan aki, anto loke 
pueblo a haya pa mira ta por ehempel, 
un partido MEP cu a campaña cu e no lo 
‘hedge’ y pa e decision y motibo ey, na 
aña 2022, a obliga WEB di absorba tur 
sla di costo nan di energia. 
Esey a pone e compania na peliger pero 
e problema di mas grandi a bira cu dado 
momento WEB no por a wanta esaki mas 
y resultado di e maneho aki, pueblo ta 
mira den su cartera cu cobransa di awa 
y coriente. 
Esey ta e realidad pero awor WEB ta 
emiti un comunicado di prensa cu ta bisa 
cu pa proteha contra posibel aumento di 
prijs di combustibel y pa limita perdida 
pa aña 2022, tin cu señala aki, cu aña 
2022 a bay laga nos caba. 
E perdida tabat’ey caba y e perdida 
ta na miyones, anto kende ta 
paga pa e perdida aki, abo nos 
pueblo, e ciudadano ta paga 
pa e perdida aki. Ken ta sufri 
esaki, e ciudadano ta sufri esaki 
y mientras tanto caminda nos 
por wak, ta un maneho cu no ta 
sorprende ningun hende. 
Ora cu wak Glenbert Croes, 
ora cu wak e trayectorio di e 
minister aki, e meneer aki desde 
inicio di su carera como politico, 
el a hinca friends and family den 
politica, desde comienso di su 
carera politico, e tabata den 
dealnan straño. 
Por wak den rapportnan di 
Algemene 
Rekenkamer 
ta 
mustra con el a maneha y ora 
cu check den historia, tin cu wak 
di unda e dicho di e postema a 


sali, di con esaki a bin? 
Ora cu a wak un minister cu a haya un 
sentencia pa motibo cu el a viola e ley di 
comptabilidad, esey ta Glenbert Croes, 
anto awe locual nos a wak ta un minister 
cu ta perdiendo caso tras di caso, mas 
caso tras di caso den Corte pa motibo 
cu ta viola leynan, ta viola derecho, 
pasobra e not a worry cu base legal, anto 
pa e motibonan ey, pueblo por a mira un 
desaster unda cu e meneer aki ta hinca 
su man. 
Na final di dia e cosnan aki ta costa 
placa, ora cu wak cu fraude a tuma luga, 
cu FASE riba su mes tabata ayudo pa e 
ciudadano, nos tur a para su tras pero 
ora cu e minister aki comete mesun 
erornan, cu e tin 20 aña ta haci caba, 
esaki ta algo cu nos no por carga mas. 
No por sigui di e forma aki mas y tog 
pueblo por wak cu tin un Minister, cu no 
ta siña su lesnan. 
Sinembargo e parti mas malo ta cu 
tin un Minister President cu tabatin e 
cartera cu e tin awe, anto ta su persona 
a set up henter e maneho energetico aki, 
pues Evelyn Wever Croes no por laga 
man tampoco di locual ta sosodiendo. 
Mescos cu e no por laba man pa loke 
a pasa na Arubahuis, mescos cu e no 
por laba man pa tur e desasternan 
cu a bin ta pasando den gabinetenan 
Wever Croes I y II, pakico pasobra a 
haci demasiado propaganda cu integ- 
ridad, a haci mercadeo cu integridad, 
manera por mira potret bunita di Bureau 
Integriteit, riba facebook masha bunita, 
pero na final di dia e profesionalismo 
den e aparato gubernamental no a bin. 
Inversionnan den e aparato pa hisa e 
calidad di gobernacion na Aruba, no a 
bin, mescos cu inversion pa mas trans- 
parencia den Parlamento, no tey. 
Nos di AVP a pidi reunionnan publico 
pero e coneccion entre Parlamento y 
gobierno actual, ta asina estrecho, cu 
ta gobierno ta dicta sin nos ta haya un 
reunion publico, openbare bijeenikomst 
of un commissie vergadering, ta na 
Cocolishi ta wordo dicidi si e reunionnan 
aki por wordo yama of no,” Parlamentario 
Raycond Do Nascimento a trece dilanti 
den conferencia di prensa. 


Parlamentario Rycond Santos do Nascimento 


Prome Minister no por laba 
man di cosnan malo cu su 
gobierno ta haciendo 

P 
a di dos ocasion e aña aki, a sosode un tipo di derumbe 
den e santana Poggioreale na e ciudad di Napoli na Ita- 
lia, caminda diferente kelder riba otro, a bin abou lagando 
cahanan di morto colgando for di e keldernan. 
Ya caba na luna di Januari, a sosode algo similar caminda e 
mesun tipo di sistema di kelder traha riba otro, a basha bin 
abou loke a pone Husticia emiti un total di 20 keho contra 
di esunnan responsabel. 


E ultimo collapse cu a tuma luga dialuna, tabata otro sector 
di cuater piso y por mira con e parti di concret a los bin abou 
lagando cahanan di morto colgando cla pa cay abou. 
Polisnan a mustra cu den algun caso por mira resto di difun- 
tonan cu ta na bista y a dicidi actua mesora pa evita cu e 
cahanan di morto lo bin abou y tur restonan plama tambe 
den bista di tur hende. 


U 
n fin di siman fatal ta loke por 
yama bida algun artista mundi- 
almente conoci, kendenan a cay muri 
den forma inespera hasta durante di 
nan presentacion. 
Diasabra anochi durante di un conci- 
erto dilanti di miles di fanatico, e 
conocido cantante Haitiano, Michael 
“Mikaben’ Benjamin, miho conoci como 
Mika, a sinti malo y a sak den otro riba 
scenario na e ciudad di Paris. 
Un rato prome Mika a lora e bandera 
di su pais rond di su curpa y no tabata 
duna ningun indicacion cu e lo tabata 
sinti algo of a keha di algo di su salud. 
El a cana bay direccion back stage pero 
a sak den otro loke a trece consterna- 
cion den e publico cu a atende e conci- 
erto di e cantante, kende a bira conoci 
pa su cancion ‘Ayti Sei’. 
Un cancion di amor pa su patria cual 
el a compone dos aña despues di 
devastado temblor cu a sacudi su pais 
lagando miles di morto atras pero auto- 
ridadnan ta kere cu Mika di 41 aña a 
sufri un paro cardiaco caminda apesar 
di a purba di reanima e cantante, e no a 
reacciona y a ser declara morto na su 


yegada na hospital. 
MAGO 
Mesun diasabra anochi na ciudad di 
Madrid, e conocido mago Arsenio Puro 
di 46 aña durante di un presentacion 
den un sala yen di hende, a sak den 
otro y a fayece na su yegada na hospital 
di Madrid. 
Inicialmente e publico den e sala a kere 
cu Arsenio lo a sak den otro como parti 
di su show pero despues a bin ripara 
cu e no tabata move mas y mesora su 
ayudantenan a bin pa trata di yud’e 
mirando cu ta algo serio ta pasando. 
Arseno a bira popular na 2019 despues 
cu el a aparece den e show di talento di 


Holland Got Talent, den cual show el a 
termina na di cuater luga pero su fama 
a sigui crece den su pais caminda el a 
gana curason di su pueblo cu shownan 
hopi comico cu a pone tur hende hari y 
gosa di su shownan. 
Awor ta bin sali afo cu e tin un siman 
ta kehando di dolor den pecho pero no 
a bay consulta un dokter y awor el a 
fayece di un ataca di curason. 
Prome cu esey, durante filmacion na un 
ciudad turistico (Oaxaca) na Mexico, 
dos actor Luis Manuel Gutiérrez, di 47 
aña, y Marco Antonio Curiel Pérez, di 
46 aña a fayece. Lama tabata hopi 
bruto y a aleha nan for di costa. 


Dianan fatal pa artistanan rond mundo 


Mortonan a bin abou 

E 
ehercicio Internacional ‘Très Kolos’ un biaha cada dos 
aña ta tuma luga, y e aña aki na y den cercania di Aruba. 
Esaki ta tuma luga di 19 te cu 26 di october. Durante e peri- 
odo aki Militarnan Hulandes, Mericano y Frances lo participa 
n’e ehercicio. E aña aki Militarnan di Aruba tambe lo ta par- 
ti di e ehercicio aki. 


‘Très Kolos’ desde 2010 ta conoci bou di e nomber aki. E tres 
“kolornan” ta referi n’e colornan di e bandera di e paisnan 


historico cu ta participa. 


E ehercicio ta consisti di un parti di competencia di activi- 
dadnan Militar y un parti cu ehercicionan tactico.  E parti 
competitivo ta consisti di caracteristicanan tal manera 
un marcha rapido, un careda di awa cu obstaculonan, un 
crusada amfibio, tiramento, y asignacionnan di nabegacion. 
E parti tactico ta consisti di diferente ehercicio, durante cua 
ta practica un diversidad di scenarionan militar. 


Tur e actividadnan cu ta eherce durante e Très Kolos ta 
actividadnan particularmente desafiante.  Den esakinan 
habilidad militar y fisico ta aborda na gran medida, pa asina 
laga lo miho sali bin ariba den e ekiponan den terminonan di 
deportivismo, cooperacion, integracion y competencia. Meta 
di e ehercicio ta pa consolida y desaroya aun mas, y sigui 
engrandece e relacionnan mutuo entre e diverso ekiponan 
di forsa arma.  Esaki ta pa nan ta ainda mas miho prepara 
p’e desafionan cu Region Caribe ta trece cu n’e. Tal manera 
yudansa di emergencia durante pasashi di un horcan. 


Ehercicio 
Ehercicio 
Internacional 
Internacional 
Amfibio na 
Amfibio na 
Aruba 
Aruba 

U 
niversidad di Aruba a organisa un Open 
House event pa encurasha tur studiante pa 
tuma un decision balansa di estudio, sigura cu 
studiantenan ta bon informa riba kico UA ta of- 
rece, y pa considera e aspecto financiero di un 
estudio. 


Nos a duna informacion di e diferente estu- 
dionan cu nos ta ofrece na UA: Academic 
Foundation Year (AFY), Organization, Governance 
& Management program (OGM), Social Work & 
Development program, Aruban Law program 
(FDR), Hospitality and Tourism program (FHTMS), 
Sustainable Engineering program (SISSTEM), y 
Finance, Accounting & Marketing program (FEF). 


E programa di SISSTEM ta un programa multi 
disciplinario riba ciencia, tecnologia, ingenieria 
y matematica unda bo ta siña e ‘best practices’ 
di ciencia bio-ambiental, con pa maneha data y 
informacion, y engineering. E programa di FEF ta 
un business school unda bo ta siña di financia, 
accounting y mercadeo digital cu enfoc’e riba e 
industrianan di financia, banco, gubernamental 
y corporativo. 


Nos kier yuda tur studiante pa ta exitoso, p’esey 
UA tin un programa di Shoco Wellness cu ta 
ofrece workshops y guia na studiantenan pa 
yuda nan studia mas miho, y ta provee servi- 
cionan di coaching y counseling pa studiantenan 
no drop out. 


Pa mas informacion riba nos programanan 
bishita www.ua.aw of manda un email pa osa@ 
ua.aw. Bo por bin topa cu nos atrobe n’e College 
Fair riba 4 y 5 di november na Renaissance 
Convention Center. 


Danki atrobe na tur cu a atende nos Open House 
Event. Danki na Starbucks pa ta presente cu 
koffie. Tambe na tur nos profesor, studiante y 
personalnan cu a haci e Open House Posibel, 
masha danki! 


Universidad di Aruba: 


Danki pa bishita 
nos Open 
House Event! 


WE'RE LOOKING 
FOR YOU 


APPLY ONLINE AT WWW.BUCUTI.COM/CAREERS 


ATTRACTIVE SALARIES WITH BONUS OPPORTUNITIES 
5-DAY WORKWEEK 
UP TO 27 VACATION DAYS (BASED ON YEARS OF SERVICE) 
HEALTH DISABILITIES AND LIFE INSURANCE 
DENTAL AND VISION INSURANCES 
SAVINGS & LOANS PROGRAM 
EMPLOYEE DISCOUNT AT TARA ECO SUPPLIES AND MAJOR 
LOCAL SUPERMARKET 


IF YOU ARE A PASSIONATE HOSPITALITY PROFESSIONAL, 
EAGER TO JOIN A WINNING TEAM, 
TOP 25 RESORTS IN THE WORLD ON TRIPADVISOR, 
ALSO THE FIRST CARBON NEUTRAL RESORT IN THE CARIBBEAN 


EXCELLENT BENEFITS 


COOKHELPER/ 
DINNER BUFFET 
ATTENDANT 


DINNER 
SERVER 


CONCIERGE/ 
FRONT DESK AGENT 
F&B DIRECTOR 
SOUS CHEF 


BEACH 
ATTENDANT 


F&B 
CONTROLLER 
ROOM 
ATTENDANTS 
HOST/ 
HOSTESS 
HOUSEMAN 


16 


AWEMainta 
Comunidad 
Diaranson, 19 October 2022 


R 
ecientemente Prome Minister Evelyn Wever - Croes den 
nomber di Gobierno di Aruba, tabata presente na e ocasion 
cu a brinda homenahe na Nero Tali Wever. Tali ta un legendario 
musical cu ta forma parti di Aruba su herencia cultural musical y 
cu a traves di su talento y carera tabata un embahador pa Aru- 
ba rond mundo. Premier Wever - Croes a representa Minister Xio- 
mara Maduro cu actualmente ta den exterior y cu no tabata pre- 
sente. E homenahe a tuma luga na Cas di Cultura hunto cu famia, 
conoci, amigonan y sernan keri di Tali. 


Un tiki di ken ta Tali 
Tali for di edad hoben a descubri su talento musical, el a cuminsa 
canta for di 12 aña y despues ora cu el a bira un poco mas grandi 
el a cuminsa cu su prome guitara. Remarcabel ta, cu Tali no a 
bay les pa siña toca. E tabata scucha guitaristanan popular y 
asina e mes a siña. Su trayectorio musical a cuminsa hunto cu 
su grupo di amigonan ora nan tabata duna serenata den bario, 
canta durante hacimento di aña di famia, conocirnan y durante 
e popular parandanan di fin di aña. Despues Tali a cuminsa duna 
presentacion den hotelnan y aki su trayectorio musical interna- 
cional a cuminsa. Door di su bon interpretacionnan cu su reper- 
torio varia y su tremendo interpretacion di cancion den varios 
idioma, el a logra lanta interes cerca agentenan promotor cu 
tabata keda encanta cu su show. Asina a invit’e pa bay duna 
presentacion den exterior y asina Tali a logra hopi contract pafo di 
Aruba y a bay traha y biba na varios Pais. Entre otro: Puerto Rico, 
Merca, Canada, Francia, Italia, Colombia, Venezuela, Corsou. Mas 
cu claro, Tali na tur e Paisnan aki tabata promove nos Pais y nos 
idioma papiamento durante di su presentacionnan internacional. 


Tali ta conoci cerca famianan y amistadnan como un hende di 
caracter trankil, responsabel y cumplido. Tali ta cuida su stem 
masha y cu su 83 aña, Tali ta trahando keto bay den locual cu 
mas e ta gusta. Canta, toca guitara, pone ambiente, trece alegria 
den otronan curason na hotelnan y restaurantnan na Aruba. 


Den nomber di Gobierno di Aruba, Prome Minister Wever - Croes 
a gradici e comision ‘Semper Tali’, cu ta consisti di su amigonan 
cu a bini hunto y cu hopi amor a organisa e bunita homenahe aki. 
Den nomber di Gobierno di Aruba ta yama Nero ‘Tali’ Wever, Danki 
pa su contribucion importante riba tereno musical y cultural. 
Danki pa tur e momentonan agradabel cu a deleita nos hendenan 
cu e bunita musica. Danki pa e añanan cu bo tabata embahador 
pa Aruba a traves di bo musica, cu bo presentacionnan den exte- 
rior. Bo ta nos cantante, bo ta nos artista, nos entretenado, y un 
legendario musical. 


Aruba ta hopi orguyoso di bo talento, cu bo a dedica henter bo 
bida na musica y cu ta reconoci local y internacionalmente. 
“Tali, mi kier pa bo sa cu Aruba ta aprecia bo. Cu bon Dios por 
sigui drama bendicion riba Tali y pa un y tur por sigui disfruta 
di su tremendo interpretacionnan. Manera Minister di Cultura 
Xiomara Maduro ta bisa: ‘Cultura bo tin cu bibe’, Tali ta forma 
parti di nos herencia cultural musical,” Prome Minister a termina 
bisando 


V 
eterinaire Dienst ta recorda tur persona cu kier sacrifica 
un cabrito, carne of porco pa consumo mester haci esa- 
ki na Abattoir. Matamento di bestia na cas ta ilegal y por tin 
su riesgo pa cu salud di hende. Tur hende cu kier haci uzo 
di servicio di Abattoir pa sacrifica un bestia durante luna di 
November y December 2022 por haci esaki for di Dialuna te 
cu Diahuebs, parti mainta cuminsando for di dialuna 14 di 
november te cu dialuna 19 di december 2022. 
E proceso pa sacrifica animal na Abattoir ta tumando luga abase 
di cita, doño cu ta desea di sacrifica un of mas animal pa come 
mester percura pa yama Veterinaire Dienst di antemano pa 
confirma cu e kier haci uzo di e servicio di Abattoir. Esaki ta 


necesario pa por coordina e matansa na un manera mas struc- 
tura, cumpliendo cu reglanan di higiena y prevencion di trans- 
mision di virusnan contagioso. Pa haci un cita por tuma contacto 
cu Veterinaire Dienst na telefon 5224310 of 5224320 of pasa 
personalmente na Veterinaire Dienst Barcadera 1 pa traha un 
cita. 
Na doñonan di animal ta pidi encarecidamente pa trece nan 
animalnan dentro di e orario di cita stipula. Es cu no bin na e 
orario stipula mester traha un cita di nobo. Sin un cita ningun 
cliente lo no wordo atendi. Tene na cuenta cu e ultimo dia pa 
mata bestia ta Dialuna dia 19 di December 2022 cu un capacidad 
limita, pues no warda te ultimo ora pero traha bo cita na tempo. 
Ban coopera hunto pa asina e proceso na Abattoir por cana na 
un manera planifica y trankilo pa asina nos tur por pasa un bon 


fin di aña. 


Prome Minster Evelyn Wever - Croes: 
Gobierno di Aruba ta brinda 
homenahe na Tali pa su 
contribucion cultural musical 


Orario pa servicio di Abattoir 
durante temporada druk di fin di aña 

R 
ecientemente, Sra. Vicky Benavidez a defende su tes- 
is exitosamente y a obtene su titulo di Bachelor of Arts. 
Vicky a defende su tesis dilanti di e comision di graduacion 
cu tawata consisti di dr. Mieke de Droog, decano di Facultad 
di Arte y Ciencia, Sr. Helmut Vink, LLM, MA y Sr. Daniel Teck- 
lenborg Director di Centro pa Desaroyo Aruba (CEDE Aru- 
ba). Ademas tabata presente famia di Vicky, docente di Uni- 
versidad di Aruba y demas invitado. 
  
E titulo di Vicky su tesis ta “A SWOT Analysis for Non-Profit 
Social Welfare Organizations in Aruba to Make More Use of 
Digitalization.’ Vicky a investiga e forsa, debilidad, oportun- 
idad y menasanan (SWOT) cu digitalisacion por tin pa funda- 
cionnan na Aruba por implementa mas uzo di esaki. 
  
Cu e investigacion aki Vicky su meta tawata pa obtene infor- 
macion di e estado actual di digitalisacion di e fundacionnan 
cu ta subsidia door di e Ministerio di Asunto Social y Labor, 
y explora si ta util pa e fundacionnan aki desaroya strate- 
gianan hunto cu un vision di SWOT pa implementa mas uzo 
di digitalisacion. Fundacionnan por haci uzo di e SWOT pa 
por analisa nan forsa, debilidad, oportunidad y menasanan 
cu mas uzo di digitalisacion por tin pa nan. 


Ademas, pa conoce e perspectiva di liderazgo y di admin- 
istracion riba digitalisacion y pa investiga si tin strategia 
concreto cu ta existi caba cu ta adresa e necesidad pa haci 
mas uzo di digitalisacion pa asina logra un miho calidad pa 
e servicio publico. 


A base di e resultado di e investigacion a propone lo siguiente 
como recomendacion: un colaboracion ta necesario entre 
Gobierno di Aruba, Centro pa Desaroyo Aruba (CEDE Aruba), 
Universidad di Aruba (Aruba Good Governance & Leadership 
Institute), Setar N.V y futuro investigadonan. 


E entidadnan aki por facilita e proceso pa e fundacionnan 
por aumenta nan uzo di digitalisacion. Por logra esaki door 
di provee recurso manera; fondo y workshops pa por siña e 
fundacionnan e habilidad necesario cu un aumento den uzo 
di digitalisacion lo por rekeri. 


Un palabra di gratitud ta bay na; coleganan di Universidad 
di Aruba, e docentenan di e departamento di OGM cu a yuda 
of guia Vicky como studiante. Tambe ta gradici e funda- 
cionnan cu a participa na e investigacion aki y esnan pafo di 
Universidad di Aruba cu a contribui na un manera of otro na 
e acontecimento aki. 


Pa mas informacion tocante e estudio OGM, bishita e website 
di Universidad di Aruba na http://www.ua.aw/ogm 


Vicky Benavidez a gradua como Bachelor den 
Organization, Governance and Management 

D 
iasabra ultimo, Prome Minister Evelyn Wever-Croes tabata invita pa 
e Comicion Nacional di Scouting pa ehecuta e instalacion di Hoofd- 
commissaris di Scouting Aruba sr. Christopher Lake, sigui pa instala- 
cion di e directiva cu lo dirigi Scouting Aruba pa e siguiente 3 añanan. 


Na comienso di su discurso, Prome Minister a gradici e Comision 
Nacional di Scouting Aruba pa e invitacion ricibi y pa dune e honor 
di por ehecuta un biaha mas e instalacion di e Hoofdcomissaris pa 
Scouting Aruba. 


Tambe Prome Minister a felicita y gradici tur miembro presente pa ta 
forma parti di un organisacion asina importante. E organisacion aki ta 
invertiendo den formacion di persona, como futuro lidernan cu ta desa- 
roya nan habilidad di por ta social, creativo, deportivo, spiritual pero 
principalmente ciudadanonan responsabel. 


Aruba mester di ciudadanonan fuerte y sano pa hiba Aruba dilanti como 
hende ehemplar den pensamento, actuacion y cu por carga respon- 
sabilidad. Ademas ta spera cu tur verkenner y explorer a disfruta di un 
dushi campamento di JOTA/JOTI (Jamboree On The Air y Jamboree On 
The Internet) y cu a logra comunica cu hopi scout rond mundo mante- 
niendo contacto y formando amistadnan nobo. 


Gobierno di Aruba ta desea e Hoofdcommissaris cu su directiva nobo 
cu a caba di wordo instala hopi exito den nan funcion y tarea pa e 
proximo 3 añanan, como e dirigentenan di e organisacion uniforma di 
Scouting Aruba. Tambe ta gradici tur lidernan scout presente pa tur e 
amor, cariño y tempo cu nan ta dedica na forma nos muchanan. “Cada 
un di boso ta mira e importancia pa ta un lider boluntario y ta inverti 
hopi tempo liber den forma nos futuro lidernan. Mi ta gradici boso den 
nomber di henter comunidad y ohala por tin mas adulto cu ta mira e 
importancia pa ta un lider scout pa sigui hiba Aruba dilanti, formando 
nos lidernan di futuro.” Prome Minister a expresa. 


Prome Minister Evelyn Wever-Croes 
ta felicita Scouting Aruba 
Cu instalacion di nan hoofdcommissaris y directiva nobo 

E 
siman aki a inicia sesion di training door di Bureau In- 
tegriteit Aruba (BIA), tocante Integriteit op de werkvlo- 
er” / Integridad na trabou. 
Prome Minister Evelyn Wever - Croes conhuntamente cu 
Minister Geoffrey Wever cu a representa Minister Ursell 
Arends encarga cu e cartera di integridad, a yama bon bini 
na directornan di e departamentonan di gobierno cu ta inicia 
cu e training y desea nan exito. 


Premier Wever - Croes a expresa cu ya pa algun aña desea 
cu Gabinete Wever - Croes ta den gobernacion ta papiando 
di integridad y e importancia. Den cuadro di esaki diferente 
trabou a wordo haci entre otro: a traha riba maneho, a traha 
riba BIA mes y a cuminsa cu e practica. Awor a yega e punto 
cu henter e vision y deseonan mester sigui flui den otro 
departamentonan, cual lo tuma luga a traves di diferente 
training cu ta conscientisa e trahadonan. 


Pa conclui, Prome Minister a desea tur cu ta asistiendo e 
training hopi exito y pa cada uno haci bon uzo di e momento 
y oportunidad. 
Por ultimo a gradici esnan cu ta duna e training, pa e confi- 
ansa y pa nan contribucion. 


D 
iasabra 15 di october ultimo a tuma luga e instalacion di 
tanto e Directiva nobo y e Ekipo di Training Nacional di 
Scouting Aruba na Centro Hubenil Washington na Noord. 


Ken ta Scouting Aruba? 
Scouting Aruba ta e organisacion hubenil pa mucha y 
hobennan entre 5-18 aña. Tin cuatro categoria den cua ta 
parti e mucha y hobennan. Tin e categoria of grupo di ‘Bevers’ 
cu ta pa muchanan di 5 te cu 7 aña, tin e grupo di ‘Welpen’ cu 
ta pa muchanan di 8 pa 10 aña, despues ta haya e grupo di 
‘Verkenners’ cu ta pa hobennan di 11 pa 14 aña y por ultimo 
e grupo di ‘Explorers’ cu ta pa hobennan di 15 pa 17 aña. Si 
e hobennan ta desea di sigui den scouting, e ora tin oportun- 
idad cu e hoben por sigui cursonan di liderazgo den scouting y 
asina bira un lider scout. 


Kico ta e rol di Scouting Aruba? 
E rol cu Scouting Aruba ta hunga den comunidad ta di sumo 
importancia. Scouting Aruba tin un rol y un aporte grandi na 
e formacion di nos mucha y hobennan. Scouting ta aporta por 
medio di su metodo di educacion no formal na desaroyo tanto 
general, di auto-estima, etica, habilidad di liderazgo, habilidad 


di ciudadania di e mucha o hoben pa bira un ciudadano util y 
responsabel pa su comunidad cu capacidad di ta un lider den 
su propio bida y comunidad. 


Boluntarismo, liderazgo y participacion civico 
Mediante e vehiculo cu ta scouting, un grupo grandi di adul- 
tonan ta pone nan tempo liber pa asina semanalmente haci 
trabou boluntario pa hubentud di Aruba. E adultonan aki ta 
personanan cu tin un formacion intensivo di liderazgo cu ta 
wordo duna na nivel mundial pa WOSM (World Organization of 
the Scout Movement). Di e forma aki e lidernan aki ta pasa nan 
balornan y formacion di liderazgo na nos hobennan y asina 
ta crea y forma lidernan nobo y hoben den nos sociedad. Cu 
e resultado cu e mucha- y hobennan aki, lo participa activa- 
mente como ciudadano ehemplar unda cu nan bay. 
Pa mas informacion di Scouting Aruba y of pa inscribi un mucha 
of hoben, bishita nan Facebook ‘Scouting Aruba’ pa mas infor- 
macion. 


Prome Minster Evelyn Wever - Croes: 


Exito na departamentonan di gobierno 
cu a inicia cu training tocante integridad na trabou 


Parlamentario Ricky Hoek (MEP): 


Pabien Scouting Aruba 
Aporte grandi na formacion di nos 
mucha- y hobennan 

H 
eart-Centered Leadership Foundation (HCLF) ta ofrece 
diferente actividad pa hoben, unda e meta ta pa em- 
podera hobennan pa descubri ken nan ta, kico nan habili- 
dad ta, y kico nan kier logra. Un manera cu HCLF ta yega 
na e meta aki ta cu sosten di diferente pool di boluntario 
cu ta yuda den diferente manera. Un di e pool di boluntar- 
io ta e ‘Heart-Centered Impact Coaches’ (HCIC), hobennan 
adulto cu ta traha di cerca cu hobennan durante HCLF su 
actividadnan pa hoben como ‘peer coach’. Ademas di tayer 
y training pa prepara nan den rol como boluntario, recien 
HCLF a brinda 2 sesion pa engrandece e capacidad personal 
y profesional. E prome actividad tabata un ‘capacity build- 
ing’, sigui pa un ‘Mock Impact Café’ 


Boluntarionan a expresa un necesidad pa sigui desaroya 
nan habilidad pa facilita procesonan den grupo, partic- 
ularmente con pa maneha cu emocion y comportacion di 
hobennan. Como un HCIC, e boluntario ta rekeri un actitud 
positivo unda ta demostra compasion pa sostene, scucha 
y compronde hobennan, cual no ta un tarea facil. E rol di 
HCIC tambe kiermen cu e boluntario tin biaha tambe mester 
di sosten pa procesa nan mesun emocionnan y sentimento 
durante y despues di actividadnan. Pa e dos puntonan aki, 
den evaluacionnan HCICs a indica interes pa ricibi mas 
tecnica pa mehora nan habilidad di guia procesonan den 
grupo. 


Pa acomoda e necesidadnan di HCICs, HCLF a prepara e 
prome Capacity Building training cual a consisti di dos sesion. 
E prome sesion a wordo facilita door di Teodora Goloiu, un 
Psicologo Clinico cu ta specialisa den terapia cognitivo indi- 
vidual y den grupo. Sra. Goloiu a brinda un sesion interactivo 
riba topico ‘con pa maneha emocion como un peer coach’. 
E di dos sesion tabata un presentacion di Efraim Suurendok 
tocante ‘Codigo di Proteccion’. 
Sra. Goloiu a haci un inventario di e preocupacion cu e 
boluntarionan tin y a encurasha HCICs pa pensa conhunta- 
mente riba strategianan cu nan por uza pa resolve e retonan 
cu nan ta experenciando. Pa complementa e strategianan 
cu a wordo traha, Sra. Goloiu a brinda tipnan y rutinanan 
cu e HCICs por uza pa procesa y regula nan emocionnan 
durante y despues di un actividad. Den e di dos sesion, Sr. 
Suurendonk a presenta e protocolnan cu ta wordo uza ora 
tin sospecho di abuso di mucha. Durante e sesion, HCICs a 
ricibi informacion breve riba con pa ripara señalnan cu por 
indica cu un hoben por ta den un situacion di peliger pa nan 


mes of otro, y cual ta e pasonan apropia cu ta wordo uza pa 
maneha e circunstancia profesionalmente. 


Despues di e Capacity Building, a organisa un teambuilding 
den forma di un Mock Impact Café. Impact Café ta un activ- 
idad di hoben cu HCLF a ofrece na scolnan secundario e 
ultimo aña, unda HCICs ta guia e proceso di combersacion 
den forma di grupo. E ‘mock’ Impact Café a actua como 
oportunidad pa e boluntario HCICs refresca nan conoce- 
mento y sigui traha riba nan habilidad pa guia y asisti comb- 
ersacionnan den forma di grupo, y practica con pa haci 
uzo di empatia autentico y scuchamento activo. E Capacity 
Building y e sesion di Teambuilding Mock Impact Café a 
yuda sostene boluntarionan pa sinti mas fuerte den nan 
habilidadnan personal y profesional durante diferente activ- 
idad pa hoben, entre nan Impact Cafés cual recien a culmina 
exitosamente. 


Si ta interesa di siña mas con pa cuminsa e trayecto di 
training como boluntario pa bira un Heart-Centered Impact 
Coach por bishita HCLF su website www.hclfaruba.org/hcic 
of por manda un mensahe di whatsapp na 5841211. 


Heart-Centered Leadership Foundation 


Prome sesion pa engrandece capacidad di su 
boluntarionan Heart-Centered Impact Coaches 

D 
iabierna Prome Minister Evelyn Wever - Croes tabatin 
e honor di ta presente na e groundbreaking di e prome 
fase di e proyecto Caribbean Town Villas and Appartments. E 
proyecto ta encera construccion di vivienda den forma sos- 
tenibel y moderno pa atende cu e demanda di cas pa futuro. 


Algo mas cu un aña pasa, dia 14 juni 2021 a tuma luga e 
presentacion oficial di e Proyecto Caribbean Town Villas and 
Appartments. Awor e prome fase di construccion lo inicia cu 
ta consisti di 162 cas. E cantidad di cas lo implica cu mas di 
100 famia den nos comunidad lo por yega na posee un vivi- 
enda propio. 


Siendo parti di e desaroyo aki, no solamente bo lo haya un 
vivienda pero bo ta bira parti di un proyecto cu ta ofrece mas 
cu solamente un dak riba bo cabes. E proyecto aki na mes 
momento lo contribui na eleva calidad di bida di e futuro 
residentenan. 


E residente di Caribbean Town Villas and Appartments lo 
tin acceso na facilidadnan manera: pool, cancha deportivo 
multifuncional, area pa socialisa y un parke pa mascota (pa 
menciona algun). Cu miras riba siguridad di e comunidad 
nobo cu lo wordo crea, lo tin un espacio pa polis di bario cu 
lo keda integra den e vecindario di Eagle. Esakinan tur ta 
ideanan nobo cu lo keda integra den e proyecto aki cu lo bira 
e prome den su categoria. 


Nunca antes a construi di e forma aki, ni na un escala asina 
na Aruba. Tin proyectonan di condominio cu ya caba ta 
existi pa basta tempo, sinembargo pa motibo di nan prijs no 
ta accesibel pa e comunidad local cu mester di vivienda na 
un prijs accesibel y na midi di nan cartera, Prome Minister 
Wever - Croes a expresa. 


E proyecto aki ora e keda finalisa lo tin un total di 330 vivi- 
enda den diferente formato y configuracion pa asina cada 
persona por haya un vivienda na su gusto y capacidad 
financiero. Ademas, e proyecto lo ta sostenibel, un carbon 
foot print limita, uzo di tecnologia “berde”, y e proyecto lo 
acapara aspectonan di nos cultura local. 


“Nos a wordo splica tambe cu e diseño riba su mes lo ta 
algo particular. E diseño ta inspira riba un yambo. Awe cu e 
groundbreaking ceremony aki, nos ta na e punto cu e simia 
di e yambo cu ta wordo planta y den futuro nos lo wak con 
e ta crece bira e edificio cu ta cumpli cu e aspectonan ariba 


menciona,” Prome Minister a bisa. 


Prome Minister a termina deseando e desaroyadornan di e 
proyecto y tur stakeholder envolvi hopi exito. 


Y na e futuro doñonan a desea nan for di awor caba hopi 
placer y cu nan lo tin maximo beneficio di nan hogar. 


Premier Evelyn Wever - Croes: 


Groundbreaking di Caribbean Town Villas and Appartments 
ta duna inicio na era nobo di vivienda pa comunidad local 

D 
iasabra 15 di october tabata dia in- 
ternacional di e garoti blanco stre- 
pi cora. Manera ta conoci cu tur aña du- 
rante e siman aki Fundacion Arubano di 
esnan Visualmente Incapacita (FAVI) ta 
percura pa den luna aki haci diferente 
actividad den comunidad. 


Aña pasa den luna di october FAVI a 
bini di bishita na Parlamento di Aruba 
y como Parlamentario mi a probecha di 
e oportunidad pa asina combersa cu e 
clientenan. Den combersacion mi a haci 
nan e pregunta kico ta puntonan di aten- 
cion cu nan ta desea di wak mehoracion 
a corto plaso y a largo plaso. 
Algo cu a resalta hopi ta nan gana y nece- 
sidad pa ta mas inclui den comunidad 
door di por ehempel ta mas independ- 
iente. Specificamente nan a menciona 
cu pa e parti di transporte publico nan 
ta haya hopi dificil pa sa ki ora nan ta 
yegando nan destinacion. Nan tin e 
deseo di por tin un guia mas miho den e 
bus, pa asina sinti siguransa pa cu uzo di 
bus tambe. 


Di e forma aki mi a tuma tambe mi posi- 
cion como parlamentario pa vocifera e 
deseo aki na esnan concerni, unda cu 


durante un conferencia di prensa aña 
pasa mi a haci e peticion na Arubus pa 
fortifica e participacion di tur ciudadano 
den comunidad pa loke ta trata uzo di 
transporte publico. 


E aña aki den e siman di garoti blanco 
strepi cora, Arubus a organisa un 
proyecto, un experimento social, acom- 
paña cu 12 cliente di FAVI pa un guia, pa 
stop y subi un bus, cual tabata dunando 
servicio normal. Por a mira con atento e 
chauffeurnan tabata ta y tambe e otro 
personanan den bus. Dispuesto na cada 
momento pa brinda apoya na e clien- 
tenan si ta necesario. E proyecto aki a 


fungi como prueba, pa por averigua si 
Arubus mester haci algun ahuste of si 
ta dispone di tur rekisito pa asina brinda 
e miho servicio posibel pa personanan 
visualmente incapacita. 


Como Parlamentario mi kier gradici 
Arubus pa mira e importancia y organisa 
e proyecto aki pa asina duna e person- 
anan cu visualmente incapacita e confi- 
ansa propio pa haci uzo di transporte 
publico. Pa termina, ta importante pa 
analisa e recomendacionnan y traha riba 
nan pa asina por ta safe pa tur persona 
visualmente incapacita y por core rond 
di Aruba manera tur otro ciudadano. 


Parlamentario Darlaine Guedez-Erasmus (MEP): 


Arubus a mira e importancia y mi ta agradecido pa esey! 


C 
as di Cultura ta sumamente orguy- 
oso pa presenta su prome evento di 
Halloween ‘Fright Night’ na Cas di Cul- 
tura. E evento aki cu ta tuma luga dia 29 
di october, cuminsando for di 7or di ano- 
chi. E lo ta un anochi ‘thrilling’, cu dife- 
rente show di baile, teatro y hopi musica 
pa full e famia! 


Trick or Treat! Di 6pm pa 7pm di anochi 
mucha ta bon bini pa trick or treat den 
nos Foyer y dilanti nos edificio. Diferente 


personahe lo ta presente pa duna mangel 
y pa saca potret, cortesia di Martijn 
Trading. 
Pa 7or di anochi e evento mes (pa edad 
12+) lo cuminsa den nos Foyer cu un 
DJ, drinks y entertainment. ‘FRIGHT 
NIGHT’ den e sala grandi ta consisti di 
un show cu diferente disciplina cu artis- 
tanan local. E houseband cu cantante 
Estelle lo toca e canticanan di Halloween 
clasico cu nos tur conoce. Gruponan di 
baile cu lo t’ey ta Killetos Queen bou di 


Pierangely Wever, Club di Movimiento, 
Adriana Kozlov y drag performances. 
Tambe Creative Arts Aruba lo première 
nan obra teatral “Are Ghosts Real?”. 


Cu e anochi aki Cas di Cultura ta colab- 
orando cu e studiantenan di EPI pa 
yuda nan recorda fondo pa nan biahe 
educacional. Tambe e studiantenan di 
Educampus lo t’ey pa presenta nan arte 
BOO-nita cu a wordo traha den nan les di 
‘fine arts’ bou di Natusha Croes. 


Premio! Lo tin premio pa miho Halloween 
make-up y disfraz! Carchi ta obtenibel na 
Cas di Cultura, Plaza Bookshop y cerca 
e studiante di BewegingsOnderwijs EPI. 


Halloween show pa fondo 
pa studiante di EPI 

D 
urante e fin di siman, Aruba a bisti su mes di gala na mo- 
mento cu Armando Goedgedrag a demostra su talenton- 
an den su prome Solo Expo, den ArtisA Gallery na San Nicolas. 
Un soño cu a bira realidad. Desde chikito e artista Armando a 
soña cu un dia e lo tin tur loke e ta aspira, mira y kier proteha, 
pinta riba canvasnan grandi. Anochinan sumamente emotivo 
yena di emocion na unda esunnan cu a respalda Armando 
durante dos anochi. Un cena magnifico, exotico, na unda Chef 
Urvin Croes di Infini, a sa di trece den un menu di 6 salida, e 
ser cu ta Armando, combina cu su musica. 


E prome anochi tabata exitoso y aki ya 7 di 10 obra a troca 
cas y lo haya nan develacion riba un muraya cerca un propi- 
etario nobo y orguyoso. E di dos, mas aun aki e dos obranan 
mas grandi tambe a sa di capta atencion y curason y a haya 
nan propietario. Armando a describi cada pintura desvelando 
un pa un contando e publico su sentimentonan y tur loke e ta 
desfila riba e canvas. 


E pintura Aprecia ta describi un flor di kibrahacha cu ta floria 
solamente dos bes pa aña, algo cu un persona no por keda sin 
mira. Den nos bida nos ta experimenta diferente momentonan 
cu ta di corto duracion, algo cu nos mester admira y aprecia. 
Flotando scondi cu describi un shoco cu ta e simbolo nacional 
riba e canvas capta den un movecion unico na unda e ta habri 
su halanan. Lanta Ariba t’e descripcion di su amor pa lama. E 
bunitesa cu ta rondona nos isla den su colornan y textura. Tin 
bes calmo y otro cu un forsa indiscutibel. E pintura ta wordo 
yama Turqua cu ta forma tur colornan den blauw. 


Crecemento ta e Prikichinan, Aruba su parha nacional. Tur nan 
colornan ta wordo desvela mientras nan ta subi nan partida. 
Durante nos bida tur di nos ta encontra momentonan cu ta 
duna nos un chens pa crece, p’asina nos por brasa e siguiente 
episodio den nos bida. Pluma di Oro ta un creacion impresion- 
ante. Hummingbirds of e blenchi por ser haya tur caminda 
pero no den e color excepcional cu ta wordo yama Dornasol. 
Una beyesa den colornan oro, cora y berde. Otro Oportunidad, 
ta e biahe di e turtuga cu ta sumergi cada bes pa haya aire y 
asina haya un oportunidad mas di bida. Cada bes enfrentando 
e peligernan pa nan mesun bida. E pintura Armando ta dedica 
na tur e turtuganan cu a wordo maltrata, a perde nan bida dor 
di impactonan na momento cu e sumergi pa aire. 


Un di su pasionnan e conservacion di e animal aki. Perseverancia, 
un descripcion di e trupial y su dadel. Ni maske cuanto spina 
tin riba e dadel e trupial semper ta haya e forma pa yega cu 
pasenshi y dedicacion na e fruta. 
Laga mi Floria, E pintura aki ta parti di e exposicion di Pan 


Expo na Ateliers’89. Durante e pandemia di covid, nos e percibi 
masha hopi cambio, un di nan cu ta di aprecia sigur ta e opor- 
tunidad cu naturaleza a haya pa hala rosea y floria. 
Arco, Desde e collapse di Natural Bridge, Aruba a perde un di 
su joyanan principal. Loke poco di nos sa cu tin mucho mas di 
e joyanan aki scondi na nos costanan. Un sigur, t’e Arco cu ta 
un desvelo di colornan na momento cu solo subi y ora e baha 
cambiando di color na cada instante. 


Un danki ta bay na Unoca, Prins Bernard Cultuur Caribe y 
ArtisA. Awor, Armando Goedgedrag ta prepara su mes pa pinta 
un muraya di mas cu 5 meter durante Aruba Art Fair. Algo sigur 
cu lo laga un stampia atras di un sensibilidad cu masha poco 
artista sa di desvela. 


Pa mas informacion encuanto Aruba Art Fair, November 4.5.6, 
2022, bishita nos website Arubaartfair.com of yama nos na 
5635904. 


Desvela 


Solo Expo Armando Goedgedrag 


Un exito sin presendibles 

E 
dos ekiponan di SV RCA di Solito 
hungando den division di Dama, a 
mira accion diadomingo atardi y dialu- 
na anochi caminda e ekiponan a logra 
un triunfo y a sufri un derota. 
Den e wega di diadomingo den division 
di U-17, e muchanan di RCA a enfrenta 
SC Bubali y ta bin logra un triunfo di 
4-0 den un wega cu e tricolornan a 
domina mas tanto. 
Cu dos gol anota pa e talentoso Genesis 
‘Gen’ Hazel y otro golnan anota pa 
Caylee Geerman y Shaydui Akins, e 
triunfo tricolor a wordo sigura den 
wega cu a wordo hunga den Compleho 
Deportivo Guillermo Prospero Trinidad. 
Dialuna anochi a tuma luga e gran 
clash den division di Open Class ora cu 
RCA a enfrenta un di su rivalnan mas 
grandi,cu ta Britannia, ambos ekipo 
a gana den nan prome salida siman 
anterior. 
Den e prome tempo RCA a trata di 
dicta e ritmo di wega, hungando hopi 
conserva y lagando e iniciativa na nan 
rival di Piedra Plat y esaki a bin resulta 
den e prome gol di Tari di Britannia 
kende a probecha di un falta di marca- 
cion den e defensa di RCA pa supera 
portero Lilly Saladin pa duna Britannia 
bentaha di 1-0. 


Mucho Britannia no a gosa di e bentaha 
aki ya cu dos minuut despues den e 
miho atake di RCA den e periodo aki, 
tabata e capitan y medio campista 
Josrine Saladin kende ta cobra un tiro 
liber y ta deposita e bala riba cabes di 
Ellen de Jong kende ta pone e bala den 
net pa empata e wega na 1-1. 
Britannia ta bolbe tuma bentaha ora 
cu henter e defensa di RCA keda para 
riba un paso den profundidad y tabata 
asina e ekipo di Piedra Plat ta tuma 
bentaha atrobe di 2-1. 
Un rato despues Britannia ta amplia 


e marcado ainda prome cu sosiego a 
drenta ora cu un defensa di RCA faya 
un bala y aki un biaha mas Tari ta core 
bay laga tur hende pa anota e 3-1. 
Den di dos tempo e tricolornan di 
Solito a subi tereno c’un otro mental- 
idad, hungando mucho mas agresivo 
y cu mas determinacion presionando 
Britannia riba su propio mita di tereno 
y e ekipo di RCA ta bin corta e desben- 
taha ora cu Joserine Saladin bolbe 
pone un centro perfecto cu ta wordo 
probecha pa Genesis Hazel ta kop aden 
pa pone e score na 3-2. 
Sin duda Genesis Hazel, kende reci- 
entemente a gana e trofeo di miho 
defensa pa temporada 2021-2021, a 
destaca den e wega aki mescos cu el 


a haci e dia prome den division U-17. 
Den final di e partido RCA a presiona 
en busca di e gol di empate, forsando 
Britannia na defende totalmente y 
e tricolornan por poco ta empata e 
partido pero un tiro di Kiana Vrolijk 
ta dal den tubo di gol y bin bek den 
tereno. Sin duda un tremendo partido 
den e division open class. 
RC A su proximo compromiso ta 
dialuna venidero pa 8’or di anochi 
contra di e ekipo di Estrella den partido 
cu lo ser hunga den Centro Deportivo 
Frans Figaroa mientras cu RCA 
U-17 lo hunga diadomingo pa 3’or di 
atardi contra di Britannia den Centro 
Deportivo Guillermo Prospero Trinidad 
na Dakota. 


RCA division Dama ta gana den 
U-17 y perde den Open Class 

D 
en mundo di taxista ta custumber pa no yama otro na 
su nomber, pero na su number di taxi. Un style di code, 
estilo pelicula di spionahe a la James Bond. Un style di code 
tambe, cu por wordo uza na manera fini pa pasa seña secre- 
to den wega di domino. 


Por ehempel, ki pa pensa di un hungado cu diripiente ta bisa 
su patna “Hey, bo sa ken m’a wak ayera? TX-65.” Su patna ta 
contesta “Un ta primo di TX-46?” Un rato despues su patna 
ta pone 4 y 6, p’e mes keda fiho cu 6 y 5! 


E impresion aki tabata circula sigur ora cu wega a start y 
den no time Taxi Boys a coy un bentaha impresionante di 
7-0 ariba Team Snor! Lider di Team Snor, e conocido Nelson 
“Snor” Perez, su snor a cuminsa krul di nervio di tal fashi 
cu tin mirones a kere ta un “wire brush” mal bruha tin riba 
boca di Snor! Mientras tanto, taxistanan bakia den domino 
bou palo, manera TX-452, TX-290, TX-259, TX-122, y vooral 
un hulpchauffeur sospechoso style di “Yoyo” ta hari den 
cachete so! 
Pero, manera nan ta bisa na Hulandes, “niks is minder waar”! 
E grupo di taxista simplemente tabata hungando riba un 
nivel cu Team Snor ta soña por soña cu ne. 
“Paniek in de tent” cerca Team Snor, kendenan mester a hisa 
tur bela pa domina e lama bruto cu e taxista a hinca Snor 
aden y elimina un “walk-over” total! 


Pero, cu tur su añanan di experiencia, “Snor” Perez no 
ta “zomaar een kapitein”! Pocopoco, cambiando team y 
strategia, Team Snor a logra baha speed dje taxistanan y 
pone cu e bataya despues di half time a nivela y bira un anochi 
sumamente interesante. Domino na nivel halto, caminda 


ambos team a duna todo por todo poniendo presion ariba 
otro. 


Y caminda tin presion, pipita di sodo ta forma ariba frente, 
y no a tarda mucho cu ya por a ripara ken nan a tiña nan 
cabey preto of uza gel barata p’e anochi aki. Un bon bataya 
caminda niun rato por a predica mas ken lo bira ganado. 


Na final, despues di un lucha di come huña, Team Snor ta 
pasa finish prome ganando cu score di 21-18! Un tremendo 
partido, y sin kita ni pone, mester bisa cu e taxistanan a sa di 
demostra cu no solamente nan sa saca cara di nos isla cerca 
turista, pero nan por midi forsa cu e miho nan den domino 
bush leaque! 


Un anochi cu a bay den un ambiente sumamente amical y 
deportivo, y, segun Snor den un entrevista exclusivo, merece 
un “wordt vervolgd”! Shonnan keda pendiente, pasobra e 
ultimo palabra dje bataya entre Taxi Boys y Team Snor no a 
cay ainda. Keda pendiente! 


Taxi Boys a pone Team Snor wanta duro! 

WILLEMSTAD - Den un reunion cu VBC tabatin cu Comision 
Supervision Financiero, VBC su punto di bista cu nan kier 
comparti cu tur hende ta tur negoshi mester cumpli cu su 
obligacionnan di impuesto, conforme ley. 
Pero mirando e puntonan menciona ariba, VBC no ta kere 
cu continuacion di e maneho actual di cobransa agresivo, 
pa cueste lo kier cueste logra un “sluitende begroting” ta e 
miho remedi pa pashent Corsou. 
Manera VBC a trece dilanti na varios ocasion, e miho remedi 
pa combati e situacion actual ta crecemento economico 
acelera, substancial y duradero. 
Pa logra esaki, gobierno tin cu crea e cuadro y e condi- 
cionnan pa facilita y stimula inversionnan local y atrae inver- 
sionistanan nobo. 


Saca tur likides for di nos economia dor di un cobransa di 
impuesto agresivo, no ta contribui na e causa aki. 
Ta den e cuadro aki VBC a sinta cu CFT pa subraya su punto 
di bista cu gobierno y Hulanda mester ta mas enfoca riba 
crecemento y desaroyo economico di Corsou. 
Nos mester dirigi tur nos accionnan pa recupera y yega 
bek na e Producto Bruto Nacional di 5.6 miljard florin cu 
nos tabatin na 2019 y pa di eynan sigui crece di un forma 
duradero. 
Reforma nos sistema di impuesto pa uno mas simpel y cu 


menos presion di impuesto. 
Esaki lo beneficia nos tur, incluso gobierno cu lo genera mas 
entrada. 


Tres area pa traha riba nan 
Tin tres area concreto cu segun VBC ta crucial pa gobi- 
erno dedica atencion mesora na dje y cu lo tin un impacto 
positivo riba nos economia. Esakinan ta: Lanta e Economic 
Development Board cu participacion di partnernan social 
y duna esaki e autoridad necesario pa kita obstaculonan y 
bini cu iniciativanan pa desaroya nos economia. Formacion 
y enseñansa pa eleva nos empleadonan su funcionamento. 


Cobra impuesto agresivo no ta 
contribui na clima di inversion 


WILEMSTAD - Asociacion di Comercio y Industria di 
Corsou, VBC a tene un reunion cu CFT dia 17 october ultimo. 
Banda di ser conoci cu otro y splica e vision di VBC, meta di e 
reunion aki tabata pa papia riba e situacion social-economico 
actual di Corsou y comparti VBC su punto di bista riba esaki. 
E reunion a tuma luga den un bon atmosfera, positivo y cu e 
disponibilidad pa scucha otro di un forma habri. Aunke CFT 
su tarea conforme e Rijkswet Finan-cieel Toezicht ta uno di 
supervision pa gobierno su presupuesto ta realistico y “slui- 
tend”, VBC ta bou di e impresion cu CFT a compronde VBC 
su mensahe. VBC ta di opinion cu pa nos sali for di e situa- 
cion actual, tin cu enfoca mucho mas tanto riba crecemento 
y desaroyo economico. 


VBC a tene reunion cu 
Comision di Supervision Financiero CFT 

WILLEMSTAD - F. Scholtsz di 40 aña di edad ta acusa di a horta 
kabelnan di electricidad durante e periodo 14 pa 16 di juni 2022 na 
Damen Shiprepair Curaçao. 
Pero, pa e periodo di 17 pa 18 di juni 2022 tambe Scholtsz ta 
acusa di ladronicia di kabel di electricidad na e mesun empresa 
Damen Shiprepair Curaçao. 
Pues ta trata aki di e sospecho di a comete 2 delito y pa cua e ta 
keda persigui. Tog tratamento di su caso no por a tuma luga diamars 
debi cu entrega di e dagfar no tabata den e termino stipula. 
Hues mr. Sigmar Carmelia y fiscal señora mr. Ter Borg a repasa un 
kier otro y a constata cu pa tal motibo tratamento di e caso no por 
tuma luga. A dicidi cu ta pone otro fecha pa tratamento di e caso, 
esta 2 di november pa 15.30or. Abogado encarga cu e defensa 
di Scholtsz ta mr. M.A. Coendjbiharie, kende si tabata presente 
diamars. 


WILLEMSTAD - E ciudadano Jursell su caso ya tabata pa 
tratamento den sala di corte anteriormente y esaki tabata 
pa transportacion di droga. Tabata dia 21 di juli 2022 cu a 
gara Jursell Reynita cu 1555 gram di cocaina. 
E peso cu a keda stipula di e droga tabata 1555, sinembargo 
autoridadnan a comete e fayo di a pisa riba un balansa cu 
tabatin algun fayo cu ne. Mester a pisa e droga di nobo, pero 
a identifica e balansa cu un serie di number robes. Pa tal 
motibo tratamento di e caso no por a continua y finalisa 
siman pasa. 
Abogado mr. J. Loth cu a constata e fayonan ariba menciona, 
a exigi pa trece claridad riba e asunto di number di serie di 
e balansa. 
Esey a sosode y diamars a reanuda tratamento di e caso cu 
e datonan coregi. E peso di e droga en berdad tabata 1555 
gram, pero 80% di e peso ta loke a tuma na consideracion, 
pasobra tabata trata di pasta. hues mr. Sigmar Carmelia 
a yama atencion pa e hecho cu e acusado Jursell Reynita 
algun luna prome tambe a keda gara cu droga na Hulanda y 
a keda sentencia caba. Cu otro palabra Jursell ta un recid- 
ivista. Esaki kier men cu e ciudadano aki no a siña di su 
fayonan, sino e no ta bolbe purba pasa droga. Fiscal señora 
mr. Ter Borg cu e demanda di 24 luna di castigo di prizon tog 


a tene consideracion cu un persona cu ta recidivista. 
Hues mr. Carmelia tambe a mustra cu ta tene considera- 
cion cu Jursell Reynita y a expresa e deseo cu awor si Jursell 
Reynita lo sa di keda leu for di transportacion di droga. Mas 
aleu e hues a yama atencion cu droga ta funesto pa comu- 
nidad, pasobra e ta causa adiccion y ta pone cu ladronicia y 
otro formanan di criminalidad ta fomenta. Finalmente hues 
a conclui cu un sentencia di 24 luna di encarcelacion di cua 
12 luna condicional. 


Jursell Reynita sentencia na 24 luna 
di prizon di cua 12 condicional 


Caso di e ciudadano 
F. Scholtz pospone pa 2 di november 

Fortaleza Pa Famia 


H 
opi biaha nos ta tende hende ta bisa, si Dios ta cu 
nos, ken contra nos, esey ta un palabra hopi grandi, 
cu por wordo uza ora nos ta compronde berdaderamente 
kico Dios a haci pa nos. 


Den e tempo cu nos ta biba ta para skirbi cu hende lo 
no kier scucha mas e palabra di Dios, y nan lo sigui 
esnan cu papia locual nan kier tende, cosnan den cual 
no tin seriedad, ni tampoco moralidad, pero mas bien pa 
mantene nan contento pa un rato. (1 Timoteo 4:3+4). 


Pero den Romanonan 8: 32 palabra di Dios ta bisa; Esun 
cu no a spaar ni Su mes Yiu, ma a entrega E pa nos tur, lo 
E no duna nos tur, tur cos hunto cu ne. 


Den e palabra aki nos ta compronde kico e amor di Dios 
ta pa nos, cu nos tin oro den nos man y nos ta kita nos 
bista for di riba Dios, y ta cana cu cara abao buscando 
kico e mundo por ofrece nos. 


Pasobra Dios ta bisa y priminti den su palabra cu esun cu 
kere lo ta salba, y esun cu no kere lo ta condena. 
(Juan 3:16) 
Y Dios ta confirma esey na nos bisando den Romanos 
8:31: P’esey awor no tin condenacion pa esnan cu ta den 
Cristo Hesus. 


Awor ta tempo pa nos balora locual cu nos tin y si nos 
no tin E ainda, ta tempo pa busca Cristo urgente den nos 
bida, pasobra E ta e unico cu por salba nos for di conde- 
nacion eterno of miho bisa esun cu por libra nos di pasa 
bida eterna den fierno. 


No ta tempo pa haci wega , no tempo pa duna promesa 
falso, nos ta bibando den un tempo critico, caminda 
nos tin di purba tur manera pa saca tur hende for di tur 
creencia falso, y trece nan riba e caminda di berdad y 
bida cual ta Cristo Hesus. 


1 Timoteo 2:5+6 ta bisa: Pasobra ta un Dios so tin, y 
un mediador tambe entre Dios y hende, e hende Cristo 
Hesus. Kende a duna Su mes como prijs di rescate pa tur 
hende. 


Corda bon ta para skirbi cu ta un mediador so tin. Pasobra 
ta un caminda so tin pa yega cerca Dios. (Juan 14:6). 


E deseo di Dios ta pa tur hende wordo salba, 


y yega na conocemento di e berdad. 


Ma Dios ta demostra Su amor den esaki, cu tempo nos 
tabata pecado ainda, Cristo a muri pa nos. 
(Romanonan 5;8). 


Nos no por haci wega cu un amor asina grandi, ni tampoco 
por chercha, of haci bofon di esaki, pasobra e conse- 
cuencia lo ta pa nos mes. 


Entregando nos bida na Cristo Hesus nos a scapa for di 
corupcion di mundo y candela di fierno. 


Grandi ta Dios su amor y misericordia, cu E a duna na nos 
tur e oportunidad igual pa scoge locual ta bon pa nos of 
permanece den scuridad. 


No laga ningun hende gaña bo, den e bida aki tin dos 
caminda, sea bo ta scoge caminda di Dios, of bo ta scoge 
caminda di scuridad, no tin caminda neutral, no ta existi 
e caminda memey, cu bo por gosa den tur dos pasobra bo 
ta bay keda decepciona. 


Si awe bo ta lesando e mensahe aki, no haci bo curason 
duro, tampoco pospone bo salbacion, y sigui laga bo bida 
core peliger, pasobra nos tur sa cu binida di Cristo Hesus 
ta cerca. 


Cristo Hesus ta para na e porta di bo bida, habri bo curason 
y laga Cristo Hesus drenta. (Romanonan 10:9+10+11), 


Sinceramente, Pastor Marcel Balootje 


Dios no a spaar ni su mes yiu, pa su amor pa nos 

D 
i 17 te cu 21 di october clero ta 
den exterior pa un retiro, esey ta 
haci cu ta bay tin un triduo (tridium) 
pa e preparacion di e fiesta patronal 
di Parokia San Juan Pablo II na Tan- 
ki Leendert. 


Pastoor 
Jan 
Gospodarczyk 
di 
parokia San Juan Pablo II, conhunt- 
amente cu Pastoral Hubenil Aruba 
tin e siguiente informacion pa tur 
parokiano y pueblo di Aruba en general. 


Diahuebs dia 20 di october e prome dia di triduo ta 5:45pm 
(Alpha y Omega) y santa misa 
6:30pm, diabierna dia 21 di october e di dos dia di e triduo ta 
5:45pm (Shalom) y santa misa 6:30pm y diasabra dia 22 di 
october e di tres dia y ultimo dia di e triduo ta 5:15pm (Team 
TL) y santa misa 6:00pm. 


Diadomingo 23 di october ta e gran celebracion di e fiesta 
patronal. Pa 7:30am ta bay tin un rosario bibo na encargo di 
e hobennan cu ta preparando nan mes pa e Jornada Mundial 
di Hubentud di otro aña, cu lo tuma luga na Portugal. Y pa 
9:00am ta bay tin e misa solem. 


Despues di e santa misa, e celebracion ta sigui cu un brindis 
na honor di San Juan Pablo II, 
“E Papa di Hobennan”. 


Senjor ta mi wardador. Mi no tin falta di nada 
Den cunucu di yerbe berde.E ta ponemi sosega 
E ta hibami na awa trankil. Pa mi bolbe hanja forsa. 
Salmo 23:1,2,3. 


Cu inmenso dolor na nos curason, pero aceptando e boluntad di Dios, 
Nos ta anuncia fayecimento di: 


Reginita Dirks-Kock 
Mihor conoci como: 
Rita, Mama Rita, Tante Rita 
*06 September 1938 - †15 October 2022 


Viuda di: 
Marco (Mai) Dirks 


Na nomber di su unico yiu: 
Mariela y esposo Henry Williams 


Su preti wowo: Guiseppe (Seppi) Williams y Laura Ruiz y famia 


Su mami dushi: Ghislaine (Leentje) Williams y Quincy Breell y famia 


Manera su yiunan: 
†Stella Solognier y yiunan 
Servio Angela y yiunan 
Margriet Wever, esposo y yiunan 
Lucia Angela y yiunan 
Jenny Donata y famia 
Lili Rodriguez y yiu 
Silo Anthony y yiunan 
Rosbeiro y Patricia Parra 
Annie Solognier y yiunan 


Manera su nieta y nieto: 
Yeraldin Bislip y famia 
Nikol Parra 
Jeffrey Wouters 


Su ruman stima: †Carmen Angela y famia 


Rumannan: 
†Lin Kock y famia, Cecilia Willems y famia, †Ro Kock y famia, 
†Francisco Kock y famia, Dufi Kock y famia y Benny Kock y yiunan. 


Su ayudante di cas: Marina Mora Peralta 


Tur su bon bisinjanan: Anna Hassel, Magda Nicolaas y famia, 
Marcia Dirks y famia, Lolita Vrolijk y famia y famia Sutherland. 


Su primo y primanan, tur su ihanan y tur cu ela stima y cu a stime y 
aprecie, tur su alumnonan di su lesnan di cushinamento y obra di man. 


Demas famianan: Williams, Dirks, Kock, Angela, Solognier, Wever, 
Franca, Donata, Rodriguez, Anthony, Parra, Bislip, Vrolijk, Geerman, 
Lobbrecht, Breell, Ruiz, Fernandez Pedra. 


Nos ta invita tur amigo, bisiña y conocirnan pa asisti na e acto di 
entiero cual ta tuma lugar Diahuebs 20 Oktober 2022 for di 2’or pa 
4’or di atardi na Ad Patres Funeral Home & Crematorium. 


Despues e restonan mortal di nos defunta stima “Reginita” lo sali pa 
Santana Catolico na San Nicolas 


Nos disculpa si den nos tristesa nos por a lubida un of otro famia. 
Nos ta lamenta cu despues di entiero nos no lo ricibi bishita di 
condolencia na cas. 


Staff y personal di Ad Patres funeral home & Crematorium ta extende 
nos mas sincero condolencia na famia di e fayecida. 


Celebracion di fiesta patronal 
di parokia San Juan Pablo II 

Every life is noted and is cherished, 
and nothing loved is ever lost or perished. 


Dios ta nos refugio 
Dios ta nos fortalesa 
El a resulta un yudador den mester. 
Salmo 46:1 


Cu dolor na nos curason, pero conforme cu Dios su 
boluntad, nos ta anuncia fayecimento di mi esposo, 
nos Tata, Welo, Ruman, Omo, Primo, Swa, Comper y 
Amigo stima : 
Denny Orlando 
Hernandez 
Mihor conoci como Denn, Lando, Lanchi 
* 21 July 1955 - † 9 Oktober 2022 


Na nomber di su: 
Esposa: Marcolina ( Linchi) Hernandez 
Yiunan: Lindsay Hernandez 
Densay Hernandez y Jess Wolff 
Nieto y Nieta : Rayshaun Werleman 
Layla Hernandez 
Mayornan: †Juan Leonardo Hernandez y † Carmen Hernandez - Geerman 
Rumannan: Olivia (Lili) y † Rolando De Cuba – Hernandez 
† Richard ( Ricardo) Hernandez 
Diana Hernandez 
† Rudolf Hernandez 
† Rubia y Daniel Carrillo - Hernandez 
Manera un famia: Epifanio ( Fany) y Maria (Chime) Figaroa – Croes 
Jacqueline ( Jacky) y Thomas (Thom) Figaroa – Figaroa 
Thamianne Figaroa Y Genrick Flanegien 
Thiandrick Figaroa 
Sobrino y sobrina nan: Mariela De Cuba y yiunan 
Eduardo y Samara Geerman - Holsman y yiunan 
Maria Isabel ( Iha) y Danilo Curiel – Geerman y yiunan 
Marisol Carrillo y Anthony Dijkhoff y yiu 
Marylou ( Iha) y Emeil Vijsma - Carrillo y yiunan 
Errol Carrillo y pareha Zarianni Larmonie 
Swa y Cuña nan: Bernadina (Baby) Boekhoudt 
Adriana (Adi) Boekhoudt 
† Aureliana ( Aura) y Jacinto ( Chin) Kelly – Boekhoudt y Famia 
Filomena (Mena) Boekhoudt 
Candelario (Candi) y Jacinta Boekhoudt - Petrocchi y Famia 
† Marciano Boekhoudt 
Gregorio (Goy) y † Lilian Boekhoudt – Curie y Famia 
† Migdonio ( Donnie) y Valerie Boekhoudt- Leest y Famia 
†Carmen (Inchi) Boekhoudt 


Mescos cu sobrina y sobrino: Yarel Kelly y yiu nan 
Jacilyn Boekhoudt y Jairzinho Theodora y yiu nan 
Julisa Boekhoudt y Andrick Lue y yiu nan 
† Kendrick Boekhoudt 
Xavier y Jenifer Boekhoudt - Jansen y yiu 
Xilienne y Aldrich Dijkhoff - Boekhoudt y yiu 
Andry Boekhoudt 
Saskia Dayenne Boekhoudt y yiu nan 


Madrina y Padrino nan, Primo y prima nan, Comper y Comer nan, amigo 
y amiga nan, ex colega nan di SVB, bisiña y conocir nan . Mucho hopi pa 
mencion pero masha aprecia. 


Famia: Hernandez, Boekhoudt, Werleman, De Cuba, Geerman, Carrillo, 
Libier, Tromp, Farro, Henriquez, Kelly, Petrocchi, Leest, Curie, Holsman, Curiel, 
Vijsma, Sanchez, Yarzagaray, Wolff, Figaroa 
y demas Famia cu ta mucho hopi pa menciona pero masha aprecia 


Ta invita pa e acto di condolencia y despedida cual lo tuma lugar na 
Aurora Funeral Home diabierna 21 Oktober 2022 di 9or pa 11or di mainta. 
Y despues pa Santana Catolico na Savaneta. Cremacion a tuma lugar na 
Colombia. 


Famia ta desea pa asisti na color nan alegre. 
Lo tin un box disponibel pa un donacion pa Grupo Scout Orabao 
Despues di entiero no por ricibi bishita di condolencia na cas. 
Despensa si den nos tristesa nos por a lubida algun famia. 


“Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 


Cu honda pena pero conforme cu boluntad di Dios, nos ta 
anuncia fayecimento di 


Maxima 
Arendsz Croes 
Viuda di Adriaan J. Arendsz 


Na nomber di: 
Yiunan: 
Rose Mary & Theodoor de Jongh-Arendsz 
Adriaan (Junior) J. Arendsz 
†Aldric (Dicky) R. & Liesbeth Arendsz-de Kort 


Nieto & Nietanan: 
Zyndraina de Jongh 
Theodoor de Jongh 
Genevieve & Edzul Robles 
Chantal Arendsz 
Alyssa Arendsz & Ruelle Biesum 
Karessa Arendsz & Anuar Odor 
Hailey Arendsz 


Rumannan: Berta & Carlos Croes 
† Everaldo & † Sofia Croes 
Luisa & † Erwin Henriquez 
Casilda & Rembert Arendsz 


Swa & Cuñanan: †Chita & †Edwin de Cuba 
†Milda & †John (Jenny) H. Wever 
†Max & †Lilian Arendsz 
Rembert & Casilda Arendsz 
Enny Arendsz 
Norman & †Mena Arendsz 
†Roland Arendsz 
Clyde & Annie Arendsz 
†Robertina (Tintina) Laclé 


Ayudantenan: Jeta, Rena, Gladys, Yessica 


Service Clubs: Quota Club of Aruba, Womens Club of Aruba, Lioness 
Aruba Lions Club, Fundacion Betico Croes 


Joany Luydens 
Ronald Carrilho 


Famia: Croes, Arendsz, de Jongh, de Kort, Robles, Henriquez, de 
Cuba, Wever, Luydens, Sint Jago, Dubero, sobrino y sobrinanan, 
primo & primanan, comer y compernan, ihanan, bisiñanan, 
conocirnan y demas famia. 


Lo tin oportunidad pa condoleer Diaranzon 19 di october 2022 di 
7’or pa 9’or na Cumana 85. 
Acto di entiero lo tuma lugar Diahuebs 20 di october 2022 di 1’or pa 
3:30 pm. na Misa 


Inmaculada Concepcion, Santa Cruz, sigui pa un response y 
despues pa Santana Pastoor de Vries na Santa Cruz. Nos ta lamenta 
si den nos tristeza nos por a lubida algun familiar. 


Despues di entiero no ta ricibi bishita di condolencia na cas. 


Bisanietonan: 
Elias Robles 
Lukas Robles 
Zhyxion de Jongh 


31 


AWEMainta 
Diaranson, 19 October 2022 


Every life is noted and is cherished, 
and nothing loved is ever lost or perished. 


Su ultimo sonrisa tabata su despedida 
Inespera e la bai for di es mundo aki 
Lo e sigi celebra den eternidad 
Nos lo recorde cu hopi amor 


Cu immenso tristesa nos ta anuncia 
fayecimento di: 


Maria Dolores 
Hendriks-Vries 
“Marie” 
*23 maart 1935 Aruba - † 14 oktober 2022 
Hulanda 
Na edad di 87 anja. 


Viuda di: †André Hendriks 


Su yiunan stima: 
Yvonne y Jeroen van de Camp-Hendriks 
Vincent Hendriks 
†Frank Hendriks 


Su nietonan cu e la adora: Bonne 
Lasse 


Su rumanan: † Max (Chommy) Vries 
Vda. Joanna (jfr. Nanachi) Croes-Vries 
† Mario (Loy) Vries 
Vda. Susana (jfr. Sani) Fradl-Vries 
† Berta Figaroa-Vries 
Lermi Vries 


Su sobrino y sobrinanan cu a stime un mundo: 
Cecilia Arendsz-Vries 
Sandra Vries 
Ginny Vries 
Johnny Croes 
Michael Croes 
Glenn Croes 
Vda. Jacqueline Penja-Croes 
Papito Vries 
Soila Vries 
Brenda Vries 
Rozina Nava -Fradl 
Mariela Nava-Figaroa 
Deta Figaroa 
Junny Figaroa 
†Seppy Figaroa 
Fientje Figaroa 
Lito Figaroa 
Raquel Trimon-Figaroa 
Robert Figaroa 


Primo y primanan, comper y comernan, ihanan, y tur demas famia y 
conocirnan. 


Despedida lo tuma luga na Hulanda diahuebs 20 di oktober pa 5or di 
atardi. 


Por manda condolencia na adres: Oijenseweg 36, 5346 SV, Oss, 
Hulanda. 


Na Aruba tin oportunidad pa condoleer famia diaranzon 19 di 
oktober di 6:30 di atardi pa 8:30 di anochi na cas di e defunto su 
ruman Vda. Susana (jfr. Sani) Fradl-Vries, adres Tanki Leendert 158-C 
(Pazuid di Rococo Plaza). 


Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso dolor pero agradecido pa loke e la 
significa pa nos, nos ta anuncia fayecimento di nos 
tata,welo,bisawelo, suegro, ruman,omo,swa y amigo: 


Sr. Obdulio Leoncio Geerman 
Mihor conoci como “Doei”, Papa, Mo Doei. 
*12-09-1936 – † 12-10-2022 
Ex-hungado di Estrella Futbol Club, ex-hungando di 
Technico’s Biljart Team. 
Viudo di: † Lucia ‘Chia” Geerman-Koolman. 


Na nomber di su: 
Yuinan: Gloria y Valeriano Koolman-Geerman 
Minerva Geerman y Olivio Florencio 
Janina y Luis Gimenez-M. –Geerman 


Nietonan y nietanan: Orvin Koolman, Norwin Koolman, Xylia Koolman, 
Leonell Koolman, Lionel y Shardey Koolman-Croes, Eileen Koolman y 
Eduard Thiel, Geoffrey Koolman, Carlin Dirksz, Jayden Dirksz, Jaina Mateo- 
Florentino. 


Bisanietonan: 
Jeonell Koolman, Lyon, Ly-ann, Linzi Koolman, Everlyn, Everd Thiel. 
Mama: † Nicolasa Geerman-Angela. Tata: † Aloisio Geerman. 


Rumannan: † Lucas y † Johana Geerman y famia 
† Carnacion Geerman y famia 
† Felis y † Magdalena Geerman y famia 
† Jose Maria y Olga Geerman y famia 
† Josefina y † Jacinto Werleman-Geerman y famia 
Efrain Geerman y Bertha Caraballo y famia 
Aida y Tito Tromp-Geerman y famia 
Angela Geerman y Freddy Hernandez y famia 
Lamberto Werleman 
Irene y † Orlando Kock-Werleman y famia 
† Harold Werleman 
Magaly Brito y Ramon Guerero y famia 


Swa y Cuñanan: † Ruperta y † Estafanus Maduro-Koolman y famia 
† Clarita y † Rafael Thiel-Koolman y famia 
† Luisa y Pablo Werleman-Koolman y famia 
† Martha y † Johanes Angela-Koolman y famia 
† Maria y † Haime Jarzagaray-Koolman y famia 
Juan y Eloiza Koolman y famia 
†Romana y † Feliz Kock-Koolman y famia 


Famia: Theodoor y † Ana Koolman-Kock y famia. 
Bon amigonan di cas: Imelda Steward y famia, Ligia y Romulo Geerman, † 
Gilbert Geerman, Iky Donata y famia , Geraldine Krozendijk, Will Ocando 
Arias y famia. 
Ihanan: Joana Dirksz-Angela y famia, David Angel y famia, Mariela Kelly- 
Kock y famia. 


Tur su sobrina y sobrinonan, primo y primanan, comer y compernan, 
conocinan, bisiñanan, amistadnan y demas famia na Hulanda, 
Canada, Chile, Venezuela y Mexico. Su ex- ayudante na cas Mervis 
y su ayudantenan di Tehuis Zorg met Liefde, Ex-coleganan di 
Luchthavendienst, Aeropuerto Reina Beatrix, su amistadnan di Futbol, Biljart 
y Domino. 


Demas Famia: Geerman,Koolman,Dirksz, Thiel, Mateo-Florentino, Gimenez, 
Angela, Maduro, Lampe, Werleman,Tromp,Kock,Brito,Simon,Arends,Giron, 
Adames,Camacho. Despensa nos si den nos tristeza nos por a lubida algun 
miembro di famia. 


Acto di despedida lo tuma lugar: Diabierna 21 oktober 2022 for di 02:00 pa 
04:00 di atardi na Aurora Funeral Home. Despues lo Sali pa Santa Catolico 
na Santa Cruz. Nos ta lamenta cu despues di entiero nos no ta ricibi bishita 
di Condolencia na cas. 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, 
nos ta participa fayecimento di: 
Jan Vroegindeweij 
*11-05-1942 - †12-10-2022 


Na nomber di su: 
Mama: † Leentje Vroegindeweij 


Tata: † Cor Vroegindeweij 


Yiunan: Corma Toppenberg y † Etty 
Toppenberg 
Jeannette Ramirez y Juan Fernando Ramirez 


Nieta: Shannah Vroegindeweij 


Bisanieto: Jamiloh 


Mama di su yiunan: Paula de Jong 


Rumannan: Christien Riemens y famia na Hulanda 
Tonni Breure y famia na Hulanda 
Thea Tielman y famia na Hulanda 
Willen Vroegindeweij y famia na Hulanda 


Primo(a)nan na Hulanda 


Bon amigo na Hulanda: Ron Viskil y famia 


Bon amigo na Miami: Jerry Francis 


Manera yiu: Robby Colastica 


Demas famia: Toppenberg, Ramirez, Welleman, Tanis y Knops 


Caretakers: Oneil Romero, Marlon Thode, Yvonne Peterson, 
Irene Jacobs, Francis Escalona, Irlene Croes-Jansen. Faith & 
Hope 


Specialista: Dr. Petronilia, Dr. Cheng, Dr. Waterloo 


Staff y personal di Mipa 


Despensa nos si den nos tristeza nos por a lubida un of otro 
persona 


Acto di condolencia lo tuma lugar Diaranson 19 di Oktober 
2022, di 7:00PM – 9:00PM na Aurora Funeral Home. 


Acto di despedida lo tuma lugar Diahuebs 20 di Oktober 2022 
di 9:00 am pa 11:00 am na Aurora Funeral Home. Cremashon 
lo tuma lugar den seno familiar. 


Nos ta lamenta cu despues di despedida nos no ta ricibi 
bishita di condolencia na cas. 


Lagrima y flornan por seca, su recuerdonan y tur loke el a haci 
y significa pa nos lo keda graba pa semper den nos mente y 
curason. 


“Cerca Dios mi alma ta na paz, ta di DJ’E mi salbacion ta bin” 
Salmo 62:1 


Cu inmenso tristesa na nos curason, 
nos ta anuncia fayecimento di nos 
ser stima: 


Alim Ismail 
*06-11-1940 - †16-10-2022 


Na nomber di su: 
Mayornan: 
†Hussein y †Angela Ismail-Tromp 


Esposa: Carmen Ismail-Gomes 


Yiunan: 
Oslin y Natascha Ismail-d’Arnault 
Geraldine y Macario Arends-Ismail 
Nelson Ismail 


Nietonan: 
Axl y Alexandra Ismail-Brown, Ross Ismail y Kristy Rodriguez, Xixi 
Quandt, Kelsey Arends, Shelley Ismail. 


Rumannan: 
Guillermo y †Carmen Ismail-Cuba y famia 
Mientje y †Hendricus Tromp-Ismail y famia 
Nassib y Norma Ismail-Brete y famia 
Carmen y Luis Cano-Ismail y famia 


Sua y cuñanan: 
†Agustino y Simplicia Gomes-Leest y famia 
Fermina y Ronny Allee-Gomes y famia 
Toribio y Filomena Gomes-Boekhoudt y famia 


Sobrino y sobrinanan, primo y primanan, amigonan, bisiñanan, 
conocirnan y ex coleganan di Setar. 


Ex nuera: Christina Dijkhoff y yiunan Mandy y Rigal Luydens 


Amigonan di cas: 
Olivia, Miranda y Eric Boekhoudt y famia 
Edward Kelly 


Su ayudante y bisiña stima: 
Dibisay, Faustino y Gillie Contreras 


Demas famia: 
Ismail, Gomes, d’Arnault, Arends, Brown, Rodriguez, Quandt, Cuba, 
Tromp, Brete, Cano, Leest, Allee, Boekhoudt, Oduber, Erasmus, 
Semeleer, Solognier, Croes, Ras, Valdez, Wong, Contreras, Helder. 


Disculpa nos si den nos tristesa nos por a lubida di menciona un of 
otro famia. 


Ta invita tur famia, bisiña, amigo y conocirnan pa compaña nos na e 
acto di despedida/condolencia cu lo tuma lugar na Aurora Funeral 
Home diaranson 19 di oktober 2022 di 9’or pa 11’or di mainta. 
Cremacion lo tuma lugar den seno familiar. 


Despues di cremacion no ta ricibi bishita di condolencia na cas. 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, 
nos ta participa fayecimento di: 
Sra. Elvira 
Madelin Croes 
Mihor conoci como “Malin” 
*25-01-1958 - †11-10-2022 


Acto di entiero lo wordo anuncia despues 
Adres pa condolencia: Tamborstraat # 1 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, 
nos ta participa fayecimento di: 


Maria M. Wester 
Mihor conoci como “Chichi of Merci” 
*17-02-1956 - †13-10-2022 


Acto di entiero lo wordo 
anuncia despues 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, nos ta participa 
fayecimento di nos ser stima: 


Sra. Isaura del Socorro 
Krozendijk-Sardá 
Cariñosamente yama “Nana of Cachi” 
*07-08-1952 - †15-10-2022 


Acto di entiero lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa.” 
Salmo: 23 


Nos ta anuncia fayecimento di: 


Olivia Yolanda 
de Jongh 
*09-07-1943 - †16-10-2022 


Acto di entiero lo wordo 
anuncia despues. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, nos ta 
participa fayecimento di: 


Frederik H. Patisti 
*18-01-1942 - †17-10-2022 


Acto di despedida lo wordo 
anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa.” 
Salmo: 23 


Nos ta anuncia fayecimento di: 


George Brian Hassell 
*16-04-1993 - †15-10-2022 


Acto di entiero lo wordo anuncia despues. 

